Τα ζώδια και το κινητό του συντρόφου τους.. Ποια ζώδια το ελέγχουν ; | HASHTAG - Uncovered News - ΓΥΝΑΙΚΑ - ΑΝΤΡΑΣ - ΣΧΕΣΕΙΣ - ΣΥΝΤΑΓΕΣ - ΔΙΑΙΤΑ - ΜΟΔΑ - ΑΣΤΡΟΛΟΓΙΑ\nΤα ζώδια και το κινητό του συντρόφου τους.. Ποια ζώδια το ελέγχουν ;\nΠοια ζώδια υποκύπτουν ευκολότερα στον πειρασμό να «σκαλίσουν» τα κινητά των άλλων; Και πώς δικαιολογούνται αν πιαστούν στα πράσα, με το ...\nΠοια ζώδια υποκύπτουν ευκολότερα στον πειρασμό να «σκαλίσουν» τα κινητά των άλλων; Και πώς δικαιολογούνται αν πιαστούν στα πράσα, με το ξένο κινητό στο χέρι; Μεγάλη ανακάλυψη το κινητό! Μπορείς και μιλάς όπου και να είσαι, να στέλνεις μηνύματα, να κρατάς σημειώσεις..\nΤι γίνεται όμως όταν ένα τόσο προσωπικό αντικείμενο, μια προσωπική «βάση δεδομένων» βρεθεί εκτεθειμένο και ..ανυπεράσπιστο μπροστά στα μάτια του συντρόφου μας; Λίγο η ζήλια, λίγο η περιέργεια, λίγο οι υποψίες και οι περισσότεροι από εμάς, σε όποιο από τα ζώδια και αν ανήκουμε,μπαίνουμε στο δίλημμα να το πιάσουμε στα χέρια μας για να τσεκάρουμε μηνύματα και κλήσεις ή να σταθούμε στο ύψος της ανατροφής μας; Και μάλιστα, αν ήδη έχουν την υποψία ότι μπορεί εκεί μέσα να κρύβονται δυσάρεστα μυστικά, πολλές αρχές τους περί ευγένειας και διακριτικότητας κάνουν …διάλειμμα.\nΤι θα σου πει αν τον πιάσεις στα πράσα; Θα προσπαθήσει να τη βγει κι από πάνω: «Παρ’ το μωρέ. Πώς κάνεις έτσι; Λες και θα σ’ το φάω…».\nΟ Ταύρος έχει κάπως… μεταχρονολογημένες αντιδράσεις. Για να σκεφτεί αν είναι σκόπιμο να σκαλίσει το παρατημένο κινητό σου, θα πρέπει πρώτα να έχει υποψίες ότι κάτι δεν πάει καλά με τη σχέση σας. Πράγμα που αργεί να γίνει, παρεκτός κι αν έχουν συμβεί πολύ κραυγαλέα πράγματα. Αλλά και πάλι, δεν είναι σίγουρος ότι θέλει να ξέρει κάτι που μπορεί να αλλάξει τη σχέση του. Οπότε, μέχρι να καταλήξει στην απόφαση να αρπάξει το κινητό και να το τσεκάρει, πιθανόν να έχεις επιστρέψει και να χαθεί η ευκαιρία.\nΤι θα σου πει αν τον πιάσεις στα πράσα; «Μου φάνηκε πως χτύπησε… Αλήθεια, τι έχει για φαγητό;».\nHASHTAG - Uncovered News - ΓΥΝΑΙΚΑ - ΑΝΤΡΑΣ - ΣΧΕΣΕΙΣ - ΣΥΝΤΑΓΕΣ - ΔΙΑΙΤΑ - ΜΟΔΑ - ΑΣΤΡΟΛΟΓΙΑ: Τα ζώδια και το κινητό του συντρόφου τους.. Ποια ζώδια το ελέγχουν ;


Μπαταρία Αυτοκινήτου: Όσα Πρέπει να Γνωρίζουμε Για Την Αγορά | LifeSteps.gr\nΑρχική / Αυτοκίνητο - Μοτοσικλέτα / Μπαταρία Αυτοκινήτου: Όσα Πρέπει να Γνωρίζουμε Για Την Αγορά\n12/09/2018 Συγγραφέας: Άκης Τίγκας8\nΌσοι οδηγούμε, γνωρίζουμε καλά πως η μπαταρία αυτοκινήτου παίζει καθοριστικό ρόλο στην οδήγηση. Εκτός του ότι είναι το ίδιο σημαντική όσο και ο κινητήρας, δίνει ζωή σε πολλά τμήματα του οχήματος. Όμως, πολλοί από εμάς ενδέχεται να μην της δίνουμε την πρέπουσα σημασία μέχρι να εμφανίσει κάποια βλάβη, και να μην παίρνει μπροστά το αυτοκίνητό μας. Δείτε τι πρέπει να προσέχουμε στον έλεγχο και την αγορά της μπαταρίας.\nΟι μπαταρίες αυτοκινήτων χωρίζονται σε 2 κατηγορίες. Η πρώτη αφορά την μπαταρία ανοιχτού τύπου, στην οποία μπορούμε να συμπληρώνουμε υγρά (ηλεκτρολύτες), όταν βλέπουμε ότι λιγοστεύουν.\nΗ δεύτερη κατηγορία είναι οι νεότερες μπαταρίες κλειστού τύπου, όπου δεν μπορούμε να τις ανοίξουμε εύκολα. Συνήθως τις χρησιμοποιούμε οι περισσότεροι στα αυτοκίνητα μας, καθώς δεν θέλουν ιδιαίτερη συντήρηση. Επιπλέον, δεν χρειάζεται πρόσθεση υγρών κατά διαστήματα, και δεν υπάρχει κίνδυνος διαρροών.\nΗ μοναδική ενέργεια που μπορούμε να κάνουμε στην κλειστή μπαταρία αυτοκινήτου είναι να φορτιστεί. Ωστόσο, πρέπει να θυμόμαστε ότι η φόρτιση είναι μια λύση ανάγκης, η οποία τις περισσότερες φορές δεν πρόκειται να διαρκέσει πολύ.\nΠόσο αντέχει η μπαταρία αυτοκινήτου\nΌπως είναι φυσικό, οι παράγοντες που επηρεάζουν τον χρόνο ζωής στη μπαταρία αυτοκινήτου είναι πολλοί. Κατά κανόνα εξαρτώνται από το πως οδηγούμε, πόσο και που χρησιμοποιούμε το αυτοκίνητο, αλλά και τις κλιματολογικές συνθήκες.\nΓια παράδειγμα, ένα αυτοκίνητο που κινείται συνεχώς εντός της πόλης, κινδυνεύει περισσότερο να μείνει από μπαταρία, σε σχέση με εκείνο που κινείται σε μεγάλους αυτοκινητόδρομους.\nΑντίστοιχα αν το όχημα δεν κινείται συχνά, η μπαταρία θα φθαρεί ακόμη πιο γρήγορα από εκείνη που βρίσκεται σε αυτοκίνητο που κινείται καθημερινά μέσα στην πόλη. Οι βασικοί παράγοντες που επηρεάζουν την διάρκεια της μπαταρίας αυτοκινήτου είναι οι παρακάτω:\nΗ οδηγική μας συμπεριφορά\nΟι τοποθεσίες που κινείται το αυτοκίνητο\nΟ χρόνος που το όχημα βρίσκεται σε κίνηση\nΗ εξαντλητική αποφόρτιση από ηλεκτρονικές συσκευές, κλιματισμό, και συστήματα πλοήγησης\nΗ ημερομηνία κατασκευής της μπαταρίας\nΠως παρατείνουμε την διάρκεια της\nΤην καλοκαιρινή περίοδο, οι φθορές στη μπαταρία αυτοκινήτου είναι πολύ εντονότερες σε σχέση με τους ψυχρούς μήνες του χειμώνα.\nΌμως, η μπαταρία το χειμώνα καλείται να ανταποκριθεί σε υψηλότερες απαιτήσεις. Αυτός είναι ο κύριος λόγος που στα πρώτα κρύα οι μπαταρίες αυτοκινήτων παρουσιάζουν περισσότερα προβλήματα σε σχέση με το καλοκαίρι.\nΈτσι λοιπόν, καθώς μπήκαμε στο φθινόπωρο και οδεύουμε προς το χειμώνα, καλό είναι γνωρίζουμε τους τρόπους που αυξάνουν τη διάρκεια ζωής της μπαταρίας.\nΠατάμε πάντα το συμπλέκτη κατά την εκκίνηση του αυτοκινήτου, καθώς έτσι μειώνεται η αντίσταση του κινητήρα, και κυρίως η κατανάλωση ηλεκτρικής ενέργειας.\nΠριν από την εκκίνηση του οχήματος, απενεργοποιούμε όλον τον ηλεκτρονικό εξοπλισμό, όπως USB πολύπριζα, ραδιόφωνο, κλιματιστικό, ή το σύστημα θέρμανσης.\nΕλέγχουμε ανά τακτά διαστήματα σε συνεργείο την τάση, το επίπεδο φορτίου και την ισχύ εκκίνησης της μπαταρίας, που θα δούμε παρακάτω. Επίσης, και τις απώλειες ηλεκτρικής ενέργειας στο αυτοκίνητο.\nΒεβαιωνόμαστε ότι η μπαταρία είναι γερά στερεωμένη στη θέση της. Επιπλέον ότι τα μεταλλικά της μέρη είναι περασμένα με γράσο και οι ακροδέκτες πολύ καλά σφιγμένοι.\nΕάν δεν οδηγούμε το αυτοκίνητο μας κατά τη διάρκεια του χειμώνα, καλό είναι να αφαιρέσουμε την μπαταρία. Είναι απαραίτητο να την αποθηκεύσουμε σε δροσερό μέρος.\nΤα σημάδια της εξάντλησης\nΔεν χωρά αμφιβολία ότι σε όλους μας έχει τύχει να βάζουμε το κλειδί στην μίζα και να μην τίθεται σε λειτουργία ο κινητήρας, παρά μόνο να ακούγεται ένας ενοχλητικός θόρυβος.\nΣε αυτή την περίπτωση, όσες φορές και αν προσπαθήσουμε να βάλουμε μπροστά το αμάξι, το πιο πιθανό είναι να μην ξεκινήσει. Το μόνο που θα καταφέρουμε είναι να καταστρέψουμε και την μίζα.\nΩς εκ τούτου, πριν φθάσουμε σε αυτή την φάση που η μπαταρία αυτοκινήτου τα "τίναξε", καλό είναι να προσέχουμε τις προειδοποιήσεις για τον επερχόμενο "ξαφνικό θάνατο" της. Δεν χρειάζεται απαραίτητα να τη δοκιμάσουμε με πολύμετρο.\nΗ πρώτη αφορά τα φώτα του αυτοκινήτου. Αν παρατηρήσουμε ότι δεν είναι το ίδιο δυνατά, η μπαταρία μας στέλνει σήμα ότι σύντομα θα χρειαστεί αντικατάσταση.\nΗ δεύτερη προειδοποίηση ότι το αυτοκίνητο μας χρειάζεται καινούρια μπαταρία, είναι το γεγονός ότι η μόλις παίρνει μπροστά το αμάξι δεν ακούγεται το ίδιο έντονα ο ήχος του κινητήρα, και όσο τον ακούγαμε συνήθως.\nΗ φόρτιση μπαταρίας αυτοκινήτου\nΠολλές φορές μένουμε από μπαταρία, παρότι δεν είναι σε κακή κατάσταση και δεν έχει παρέλθει ο χρόνος της ζωής της. Για παράδειγμα είχαμε απλά ξεχάσει τα φώτα ανοιχτά, και έχει αποφορτιστεί.\nΣε αυτή την περίπτωση μπορούμε να καταφύγουμε στη γνωστή λύση των καλωδίων. Καλό είναι να φροντίσουμε να τα έχουμε πάντα μαζί μας στο αυτοκίνητο.\nΤα σωστά καλώδια\nΕπίσης πρέπει να σιγουρευτούμε ότι τα καλώδια έχουν το σωστό πάχος και μήκος.\nΤα πολύ λεπτά καλώδια είναι χαμηλής ποιότητας και υπάρχει αυξημένη πιθανότητα να λιώσουν ή να δημιουργήσουν σπινθήρες. Υπάρχει ενδεχόμενο να αποφορτίσουν την ισχυρή μπαταρία, ακόμη και να πιάσουν φωτιά.\nΈτσι λοιπόν, θέτουμε σε λειτουργία το όχημα του δότη με την καλή μπαταρία και στη συνέχεια συνδέουμε τα ακροφύσια (δαγκάνες) των καλωδίων. Πρώτα ξεκινάμε από τη φορτισμένη μπαταρία, και μετά πάμε στην εκφορτισμένη.\nΠιο συγκεκριμένα, πρώτα τοποθετούμε την μια δαγκάνα του κόκκινου καλωδίου στο θετικό (+) πόλο της γεμάτης μπαταρίας, και την άλλη άκρη του ίδιου καλωδίου στο θετικό πόλο της άδειας μπαταρίας.\nΚατόπιν τοποθετούμε τη δαγκάνα του μαύρου καλωδίου στον αρνητικό πόλο, πρώτα της γεμάτης μπαταρίας, και στη συνέχεια το άλλο άκρο του μαύρου καλωδίου το συνδέουμε στον αρνητικό πόλο της πεσμένης μπαταρίας.\nΠολλοί ειδικοί συνιστούν αυτή τη σύνδεση σε ένα στερεό μεταλλικό σε απόσταση 30 πόντων από τον αρνητικό πόλο του κινητήρα της πεσμένης μπαταρίας, και όχι απευθείας. Όπως αναφέρεται, αν τα καλώδια είναι χαμηλής ποιότητας μπορούν να δημιουργήσουν έντονο σπινθηρισμό.\nΕκκινούμε τον κινητήρα του αυτοκινήτου με την πεσμένη μπαταρία και ταυτόχρονα πατάμε ελαφρώς το γκάζι στο αυτοκίνητο του δότη, έτσι ώστε να λειτουργεί ο κινητήρας περίπου στις 2000 στροφές.\nΣτην πεσμένη μπαταρία λειτουργούμε την μηχανή σε υψηλότερες στροφές, πάνω από 3.500, ώστε το δυναμό του αυτοκινήτου να την φορτίσει επαρκώς. Κατόπιν αφαιρούμε τα καλώδια με σειρά πρώτα τον (-) αρνητικό πόλο, και μετά τον (+) θετικό πόλο.\nΓια να είμαστε σίγουροι ότι η μπαταρία μας θα ανακτήσει το χαμένο της φορτίο, είναι καλύτερα να μην χρησιμοποιήσουμε αμέσως τον εξοπλισμό του αυτοκινήτου. Καλό είναι να μην σβήσουμε και τον κινητήρα σε σύντομο χρονικό διάστημα.\nΤι προσέχουμε στην αγορά της νέας μπαταρίας\nΌλες οι μπαταρίες των αυτοκινήτων είναι στα 12V. Από εκεί και πέρα, η μπαταρία αυτοκινήτου που θα επιλέξουμε, πάνω από όλα θα πρέπει να πληροί τις προϋποθέσεις του κατασκευαστή.\nΣυνήθως το εγχειρίδιο του αυτοκινήτου αναφέρει ένα κωδικό που μας δείχνει το μέγεθος και τον τύπο της μπαταρίας που είναι ιδανική για το αυτοκίνητο μας.\nΕάν δεν γνωρίζουμε που είναι το βιβλίο του αυτοκινήτου μας, μπορούμε να πάμε στο συνεργείο για να μας βοηθήσουν.\nΣε γενικές γραμμές, οι μπαταρίες διαθέτουν κωδικό που αφορά το μέγεθος και τον τύπο της μπαταρίας. Πολλές μπαταρίες κλειστού τύπου έχουν άλλους κωδικούς για τα ευρωπαϊκά επιβατικά οχήματα, και άλλους για τα ιαπωνικά.\nΜπορούμε να δούμε όλες αυτές τις μπαταρίες των ευρωπαϊκών και ιαπωνικών κωδικών στο Battery park. Υπάρχει και έκπτωση αν κάνουμε εγγραφή στο Newsletter του ηλεκτρονικού καταστήματος.\nΕπίσης, πρέπει να θυμόμαστε ότι αν το αμάξι είχε μπαταρία ανοιχτού τύπου όταν το αγοράσαμε, δεν συνίσταται από τους κατασκευαστές να την αντικαταστήσουμε με κλειστού τύπου (και το αντίθετο). Όπως αναφέρουν, η μπαταρία δεν θα φορτίζεται σωστά.\nΑπό εκεί και μετά, πρέπει να προσέξουμε τα χαρακτηριστικά και τις δυνατότητες της μπαταρίας αυτοκινήτου που ακολουθούν, ανάλογα βέβαια και με τη χρήση του οχήματος μας.\nΤα αμπερώρια (Ah) ή αλλιώς Αμπέρ (Amps) όπως συνηθίζεται στα συνεργεία, είναι η μονάδα μέτρησης της χωρητικότητας της μπαταρίας. Αν είναι γεμάτη, σημαίνει ότι η μπαταρία μπορεί να μας παρέχει τον αριθμό των αμπέρ που υπόσχεται για μία ώρα.\nΓια παράδειγμα, μια μπαταρία αυτοκινήτου που αποδίδει 5 ampere για 20 ώρες στην ουσία αποδίδει 100 Amps. Πρόκειται δηλαδή για το αποτέλεσμα του πολλαπλασιασμού του ρεύματος σε ampere, επί το χρόνο αποφόρτισης.\nΈνα μεσαίου κυβισμού αυτοκίνητο με βενζινοκινητήρα, χρειάζεται συνήθως μπαταρία στα 40-65 αμπερώρια. Πρέπει να δώσουμε προσοχή στα Αμπέρ, καθώς παίζει ρόλο και ο ενδεχόμενος εξοπλισμός (tablet, κινητά, GPS), που θα τροφοδοτηθεί με ενέργεια μέσα στο αυτοκίνητο.\nΑυτό σημαίνει ότι πρέπει να γνωρίζουμε τον ακριβή αριθμό των Αμπέρ, που απαιτείται για τη λειτουργία του εξοπλισμού. Για καλύτερα αποτελέσματα καλό είναι να ξέρουμε και τον αριθμό ωρών (κατά προσέγγιση), που θα χρησιμοποιούμε τον εξοπλισμό, ιδίως αν θέλουμε τη χρήση του όταν ο κινητήρας δεν θα είναι σε λειτουργία.\nΌσο πιο πολλά τα αμπερώρια, τόσο πιο μεγάλη χωρητικότητα θα έχει η μπαταρία, όπερ σημαίνει πως μπορεί να μας κρατήσει περισσότερο. Ως εκ τούτου μπορούμε να βάλουμε μπαταρία με περισσότερα αμπερώρια, αλλά σε καμία περίπτωση λιγότερα.\nΈτσι λοιπόν είναι καλή ιδέα να επιλέξουμε μπαταρία που μπορεί να τροφοδοτεί με το παραπάνω τα απαιτούμενα AH για τον καθορισμένο χρόνο και την καθορισμένη τάση. Οι ειδικοί αναφέρουν ότι για να έχουμε περιθώριο ασφαλείας, καλό είναι να αυξήσουμε τον αριθμό AH κατά 20%.\nΤα αυτοκίνητα που έχουν κινητήρες ντίζελ ή είναι μεγάλου κυβισμού, είναι πιο απαιτητικά και μπορεί να χρειάζονται περισσότερα από 100 Ah. Ιδίως αν είναι και επαγγελματικά, όπως για παράδειγμα τα ταξί.\nΤα υβριδικά αυτοκίνητα ή τα αμάξια που έχουν την τεχνολογία Start/Stop παίρνουν ειδικές premium μπαταρίες που κοστίζουν έως και 250 ευρώ. Η συγκεκριμένη τεχνολογία απαιτεί υψηλές τιμές στην ισχύ εκκίνησης.\nΠρόκειται για ένα σημαντικό χαρακτηριστικό της μπαταρίας, που ωστόσο, ενδέχεται να μην του δίνουμε τη σημασία που απαιτείται. Δείχνει πόσο ρεύμα μπορεί να δώσει η μπαταρία κατά την εκκίνηση του κινητήρα.\nΘα βρούμε την πληροφορία πάνω στη μπαταρία. με τις ενδείξεις ΕΝ ή CA ή CCA.\nΑυτό το χαρακτηριστικό είναι σημαντικό αν το αυτοκίνητό μας είναι υβριδικό ή τελευταίας τεχνολογίας, ή είναι αρκετά απαιτητικό γιατί έχει πολλά ηλεκτρονικά συστήματα. Εκεί ενδέχεται να χρειαζόμαστε μια μπαταρία αυτοκινήτου με 200 έως 1000 Αμπέρ εκκίνησης.\nΩς εκ τούτου, πρέπει να προτιμήσουμε μία ισχύ εκκίνησης που θα είναι παραπάνω από την προτεινόμενη, ή από αυτή που ενδεχομένως είχαμε πριν στο αμάξι. Με αυτό τον τρόπο θα αποφύγουμε τυχόν προβλήματα σε περίπτωση που προσθέσουμε νέο ηλεκτρονικό εξοπλισμό στο αυτοκίνητο.\nΚατά κανόνα, πρέπει να θυμόμαστε πως για το CCA ισχύει ότι όσο πιο ψηλός είναι ο αριθμός, τόσο το καλύτερο. Για παράδειγμα αν ζούμε σε περιοχή με κρύο κλίμα, η ικανότητα CCA είναι σημαντικό κριτήριο επιλογής της μπαταρίας. Αντίστοιχα αν ζούμε σε μέρος με πολύ ζεστό κλίμα, δεν χρειάζεται τόσο υψηλό CCA.\nΗ αναγραφόμενη ημερομηνία\nΠάνω σε όλες τις μπαταρίες αυτοκινήτου αναγράφεται η ημερομηνία που κατασκευάστηκαν. Η μπαταρία αυτοκινήτου που θα επιλέξουμε δεν πρέπει να είναι περισσότερο από 12 μήνες αποθηκευμένη στο κατάστημα.\nΦυσικά, δεν πρέπει να αρκεστούμε στις διαβεβαιώσεις του πωλητή. Είναι απαραίτητο να μας δείξει το κωδικό ημερομηνίας που βρίσκεται συνήθως πάνω στη μπαταρία. Η ιδανική αγορά είναι να έχει ημερομηνία κατασκευής λιγότερο από 6 μήνες.\nΌσο πιο παλιά είναι η ημερομηνία κατασκευής της μπαταρίας, τόσο οι εσωτερικές πλάκες που υπάρχουν μέσα χάνουν τις ιδιότητές τους. Αυτό συμβαίνει ακόμη και αν δεν κάνουμε χρήση της μπαταρίας. Το αποτέλεσμα είναι ότι θα έχει μειωμένη διάρκεια ζωής.\nΗ μάρκα και η εγγύηση\nΠολλοί θεωρούν πως είναι καλό να επιλέξουμε μια γνωστή μάρκα μπαταρίας, και ας είναι λίγο πιο ακριβή. Έτσι θα έχουμε μπαταρία αυτοκινήτου με μεγαλύτερο χρόνο ζωής και καλύτερη εγγύηση.\nΣτο θέμα της εγγύησης, αν πρόκειται για μπαταρία άγνωστης εταιρείας, από προσωπική εμπειρία εμείς προτείνουμε να ζητήσετε από τον πωλητή να γράψει με μαρκαδόρο πάνω στη μπαταρία πότε λήγει η εγγύηση. Κάποιοι πωλητές ίσως το κάνουν και από μόνοι τους.\nΦυσικά πρέπει να φυλάξουμε και την απόδειξη αγοράς για να μην έχουμε απολύτως κανένα πρόβλημα αν η μπαταρία είναι ελαττωματική. Σε μια τέτοια περίπτωση, ο πωλητής υποχρεούται να μας την αντικαταστήσει δωρεάν με μια καινούργια.\nΕσείς πως τα πάτε με την μπαταρία αυτοκινήτου?\nΔεν πρέπει να ξεχνάμε πως οι μπαταρίες περιέχουν συστατικά που είναι επικίνδυνα για την υγεία μας. Επιπλέον, είναι ιδιαίτερα βλαβερά για το περιβάλλον. Ως εκ τούτου, δεν είναι καλή ιδέα να πετάξουμε την παλιά μπαταρία σε κάδο απορριμμάτων.\nΟι περισσότεροι έμποροι μπαταριών, μπορούν να μας ανακυκλώσουν την παλιά μπαταρία αυτοκινήτου. Εναλλακτικά, μπορούμε να απευθυνθούμε στις εταιρείες ανακύκλωσης.\nΑν θέλετε να μοιραστείτε την άποψη σας για τη μπαταρία αυτοκινήτου, ή κάποια εμπειρία που είχατε μαζί της, μπορείτε να μας γράψετε στα σχόλια.\nPrevious Post: « Δίαιτα Yo-Yo: Πόσο Βλάπτει την Υγεία Αν Χάνεις Και Ξαναπαίρνεις Κιλά\nNext Post: Ιατρική Περίθαλψη: Τι Δικαιούμαι Ως Άνεργος Ή Ανασφάλιστος »\nHaris Dimopoulos αναφέρει:\n13/09/2018 at 11:07\nΠολύ ενδιαφέρον άρθρο! Ήθελα να ρωτήσω: Όπως αναφέρετε, οι στροφές του κινητήρα παίζουν καθόλου ρόλο στην φόρτιση μέσω του δυναμό ή μόνο η πορεία του αυτοκινήτου κινεί το δυναμό;\nΕυχαριστώ γι' αυτό το χρήσιμο θέμα!!\n13/09/2018 at 13:50\nΣε ευχαριστούμε Χάρη,\nΣτην εποχή μας όπου το αυτοκίνητο βελτιώνεται συνεχώς, η παραγωγή του ηλεκτρικού ρεύματος από το δυναμό, αντικαθίσταται από τους εναλλακτήρες που παράγουν πολύ περισσότερη ενέργεια από ένα δυναμό. Δίνουν ρεύμα και στις χαμηλές στροφές (ρελαντί), κάτι που δεν μας το εξασφαλίζει το δυναμό, γιατί απαιτεί να ανεβάσουμε τις στροφές, καθώς η τάση του εξαρτάται από αυτές.\nΣε κάθε περίπτωση καλό είναι να οδηγήσουμε για κάποιο χρονικό διάστημα το αυτοκίνητο μετά από τα καλώδια και την φόρτιση της πεσμένης μπαταρίας.\n17/09/2018 at 05:19\nΑς γίνει το lifesteps η αρχή για να διορθώσουμε τον παραλογισμό των αμπερωρίων! Οι αμπερώρες δεν έχουν όρια, γι' αυτό και δεν είναι αμπερώρια. Όπως λέμε σωστά κιλοβατώρες, θα πρέπει να λέμε και αμπερώρες! Δεν ξέρω ποιος έκανε την πρώτη μετάφραση, αλλά πρέπει κάποια στιγμή να τον βρούμε και να ζητήσουμε εξηγήσεις!\nΠρέπει να βρούμε τον Ρουβά. Μετά το "δεν έχει σίδερα η καρδιά σου να με κλείσει", να βγάλει το "δεν έχουν όρια τα αμπέρ, πριν να σου σβήσει".\nΘα ήθελα να ρωτήσω σχετικά με τα καλώδια εκκίνησης της μπαταρίας...\nΈχει σημασία το μήκος τους;\nΠ.χ δύο ζευγάρια καλώδια με ολόιδια χαρακτηριστικά αλλά με διαφορετικό μήκος π.χ το ένα 2 μέτρα το άλλο 3 μέτρα θα έχουν διαφορά στην πράξη;\nΤα καλώδια πρέπει να έχουν το απαραίτητο μήκος, ετσι ώστε να μη μας δυσκολεύουν. Εκείνο που έχει σημασία για τη σωστή και ασφαλή απόδοση τους, δεν είναι το μήκος, αλλά το πάχος, το οποίο πρέπει να είναι το μεγαλύτερο δυνατό. Τα πολύ λεπτά καλώδια είναι χαμηλής ποιότητας και υπάρχει αυξημένη πιθανότητα να λιώσουν ή να πάρουν φωτιά.\n31/10/2018 at 16:02\nΑλλά νομίζω πως δεν έκανα ξεκάθαρα την ερώτηση.Όσο αυξάνεται το μήκος του καλωδίου δεν θα αργήσει και η μεταφορά της ενέργειας από την μία μπαταρία στην άλλη;\nΠ.χ δύο ολοιδια ζευγαρια καλώδιων με διαφορετικό μήκοςκαι ίδιες δαγκανες π.χ 2 μέτρα το ένα 5 μέτρα το άλλο.Το κοντύτερο ζευγάρι δεν θα μεταφέρει ενέργεια ποιο γρήγορα σε σχέση με το άλλο;\nΑνάλογα με τον αγωγό, ο ηλεκτρισμός διαδίδεται με ταχύτητα από 50% μέχρι 99% της ταχύτητας του φωτός, δηλαδή από 149.896 έως 296.794 χιλιόμετρα το δευτερόλεπτο.\nΜε άλλα λόγια, αν το ένα καλώδιο δεν είναι 300.000 χιλιόμετρα (κάτι λιγότερο από την απόσταση γης και σελήνης) και το άλλο 600.000 χιλιόμετρα, δεν θα δεις διαφορά.


Ζακυνθινή Αλεπού: Σαντορίνη: «Φουσκώνει» το ηφαίστειο «σηκώθηκε» 14 πόντους\nΣαντορίνη: «Φουσκώνει» το ηφαίστειο «σηκώθηκε» 14 πόντους\nΣύμφωνα με Βρετανούς επιστήμονες του Πανεπιστημίου της Οξφόρδης, σε μια περίοδο 15 μηνών είχαν συσσωρευτεί 10-20 εκατ. κυβικά μέτρα μάγματος, «φούσκωμα» που αντιστοιχεί σε 10-20 χρόνια ανάπτυξης του ηφαιστείου Σημαντική συσσώρευση μάγματος.\nΟ υπόγειος θάλαμος του μάγματος (των λιωμένων πετρωμάτων) κάτω από το ηφαίστειο της Σαντορίνης επεκτάθηκε σημαντικά δημιουργώντας ερωτήματα στους ηφαιστειολόγους που το παρακολουθούν.\nΟι ερευνητές, που έκαναν δημοσίευση στο περιοδικό "Nature Geoscience", υπολόγισαν ότι η διόγκωση του μάγματος οδήγησε σε ανύψωση της επιφάνειας του νησιού κατά 8 έως 14 εκατοστά στο ίδιο χρονικό διάστημα. Οι επιτόπιοι υπολογισμοί στη Σαντορίνη έγιναν με τη βοήθεια εικόνων από δορυφορικά ραντάρ που παρείχαν ο Ευρωπαϊκός Οργανισμός Διαστήματος (ESA) και η Γερμανική Υπηρεσία Διαστήματος (DLR), καθώς και μετρήσεων GPS από το έδαφος.


e- Θρησκευτικά: Υπάρχουν όρια στην αγάπη;\nΗ παραβολή του εύσπλαχνου Σαμαρείτη έρχεται να μας θυμίσει μερικές οδυνηρές αλήθειες και να μας δώσει μια εικόνα της πραγματικής αγάπης. Αντίθετα απ” ό,τι θα περίμενε κανείς, ένας ιερεύς και ένας λευίτης περνώντας από το δρόμο πού οδηγεί από την Ιερουσαλήμ στην Ιεριχώ «αντιπαρέρχονται» τον πληγωμένο και σχεδόν μισοπεθαμένο οδοιπόρο που έπεσε σε ληστές. Για ποιο τάχα λόγο δεν σταματούν; Μήπως φοβούνται ότι θα υποστούν και αυτοί την ίδια τύχη αν καθυστερήσουν το ταξίδι τους; Είναι παρατηρημένο ότι ο φόβος της προσωπικής ζημίας και η ανάγκη αυτοπροστασίας συντελούν αναπόφευκτα στην παράλειψη του έργου της αγάπης. Μήπως βιάζονται για να μεταβούν έγκαιρα στην υπηρεσία τους, σε κάποιο ιερατικό καθήκον, σε κάποια αποστολή; Είναι αλήθεια ότι πολλές φορές ευσεβείς και δικαιολογημένες κατά πάντα προφάσεις στέκονται εμπόδιο στο να συμπαρασταθούμε κάποιον που βρίσκεται σε άμεση ανάγκη. Μήπως τον μισοπεθαμένο άτυχο οδοιπόρο τον θεώρησαν νεκρό και θέλησαν να αποφύγουν την επαφή με νεκρό τηρώντας τη σχετική διάταξη του Μωσαϊκού Νόμου; Ο τύπος πολύ συχνά κυριαρχεί επάνω στην ουσία και συμπνίγει τις αυθόρμητες εκδηλώσεις. Μήπως απλώς και χωρίς ιδιαίτερο λόγο αδιαφορούν; Η εποχή μας έχει να δώσει πολλά απάνθρωπα παραδείγματα τέτοιας θανατηφόρου αδιαφορίας.\nΑναδημμοσίευση από Θεολογικά Δρώμενα\nΑναρτήθηκε από Ξανθή Αλμπανάκη στις 5:55 π.μ.


Ναι στις ρυθμίσεις οφειλών με σχέδιο, όχι στο δώσε και σε μένα μπάρμπα | Liberal.gr\n«Ναι» στις ρυθμίσεις οφειλών με σχέδιο, «όχι» στο «δώσε και σε μένα μπάρμπα»\nΔεν είναι εποχές για «δώσε και σε μένα μπάρμπα» και αυτό θα πρέπει να γίνει απολύτως κατανοητό από όλους.\nΑυτό το μήνυμα εκπέμπουν στελέχη του οικονομικού επιτελείου θέλοντας να κατεβάσουν τον πήχη των προσδοκιών όσον αφορά στις επόμενες κινήσεις που θα γίνουν για τη διευκόλυνση των χρεών που δημιουργήθηκαν κατά τη διάρκεια της πανδημίας.\nΗ προσγείωση στην πραγματικότητα προϋποθέτει ότι θα γίνουν κατανοητά τα εξής: Νέες ρυθμίσεις για όλους δεν πρόκειται να υπάρξουν. Τα όποια μέτρα, θα είναι απολύτως στοχευμένα και θα αφορούν στους πληττόμενους από την πανδημία.\nΟσους δηλαδή υπέστησαν αποδεδειγμένα μείωση εσόδων με αποτέλεσμα να περιέλθουν σε δυσχερή θέση. Δεύτερον, δεν θα υπάρξουν αέναες ρυθμίσεις και αποπληρωμές των συσσωρευμένων χρεών σε 100 ή 120 δόσεις. Οποιαδήποτε βελτιωτική κίνηση θα είναι «συμμαζεμένη» καθώς θα πρέπει να βρίσκει σύμφωνους και τους ευρωπαϊκούς θεσμούς. Κινήσεις που θα αιφνιδιάσουν τους εταίρους και τους δανειστές δεν ενδείκνυνται στην παρούσα φάση.\nΥπάρχει βέβαια και η άλλη όψη του νομίσματος. Επαγγελματίες και φορολογούμενοι που συσσώρευσαν χρέη μέσα στην πανδημία πρέπει να βοηθηθούν.\nΗ δόση του φόρου εισοδήματος ή η δόση του ΕΝΦΙΑ έπρεπε να πληρωθεί στην ώρα της τον Ιανουάριο και τον Φεβρουάριο όταν ήταν όλα κλειστά. Χιλιάδες δεν κατάφεραν να το πράξουν και τα ληξιπρόθεσμα χρέη αυξήθηκαν.\nΌμως δεν είναι δίκαιο ένας κλειστός με κρατική εντολή επαγγελματίας να έρθει αντιμέτωπος με τη δέσμευση του τραπεζικού του λογαριασμού. Άρα, θα πρέπει να μπουν σε μια ρύθμιση όλα τα χρέη που συσσωρεύτηκαν μέσα στην πανδημία ανεξάρτητα από το αν είχε ανασταλεί η πληρωμή τους ή όχι.\nΕπίσης δεν είναι δίκαιο να μπορούν να ρυθμιστούν χρέη που συσσωρεύτηκαν στην 1η φάση της πανδημίας και όχι στην δεύτερη. Χρειάζεται να διευρυνθεί η ρύθμιση ώστε να καλύψει όλη την περίοδο. Να λοιπόν η δεύτερη νομοθετική παρέμβαση.\nΠοιος θα ισχυριζόταν ότι θα ήταν σωστό και δίκαιο ένας επαγγελματίας που έχασε τη ρύθμιση των 100-120 δόσεων οποιαδήποτε στιγμή μέσα στην πανδημία να του ζητηθεί να πληρώσει εξαρχής όλο το χρέος αναβιώνοντας και τις κουρεμένες προσαυξήσεις; Ενα θέμα επομένως είναι κατά πόσο θα «ζωντανέψει» και πάλι η ρύθμιση των 100 και των 120 δόσεων.\nΚαι το τελευταίο: Όταν τα χρέη της πανδημίας έχουν ξεπεράσει τα 7 δισ. ευρώ, αρκούν οι 24-48 δόσεις (ή οι 60 δόσεις για την επιστροφή της επιστρεπτέας προκαταβολής) ;\nΜπορεί για κάποιους ναι αλλά για κάποιους άλλους όχι. Άρα, ανάλογα με το ποσό της οφειλής, χρειάζεται αύξηση του αριθμού των δόσεων. Θα γίνουν 60, 72;\nΘα φανεί από το παζάρι με τους θεσμούς. Το ζητούμενο είναι να προστατευτούν αυτοί που πραγματικά έχουν πληγεί από την κρίση. Η συσσώρευση νέων ληξιπρόθεσμων, η επιβολή ακόμη περισσότερων αναγκαστικών μέτρων δεν συμφέρει κανέναν. Ούτε φυσικά το κράτος.


ΑΝΑΓΝΩΣΕΙΣ: Χρέος και ορθολογικότητα\nΚωστής Βελώνης, Tout n'est pas fleur, 2013, 60 X 40 cm\nΤο χρεωμένο υποκείμενο είναι «ελεύθερο» να επιλέξει μονάχα τη μοίρα που του έχει επιβληθεί, δηλαδή, να χρεώνεται, και μονάχα με τον τρόπο αυτό μπορεί να αντιληφθεί την «ελευθερία» του, μπορεί να έχει, δηλαδή, δυνατότητα επιλογής. Εδώ ερχόμαστε να συναντήσουμε από έναν άλλον δρόμο τη βασική προδιαγραφή των καπιταλιστικών σχέσεων παραγωγής για τον κόσμο της εργασίας: Μόνο μέσα από την πώληση της εργατικής του δύναμης μπορεί ο προλετάριος να αποκτήσει αίσθηση «ελευθερίας» και να ενταχθεί στον καπιταλιστικό τρόπο παραγωγής. Μέσα από την επισφάλεια και την κατάργηση κοινωνικών δικαιωμάτων, η αμοιβή της εργασίας υποχωρεί κάτω από το όριο αναπαραγωγής της εργατικής δύναμης. Και αφού οι υποχρεώσεις συσσωρεύονται με βάση τον χρόνο που περνάει και όχι με βάση το διαθέσιμο εισόδημα, γινόμαστε όλοι και όλες τοξικά παράγωγα μιας ζωής που δεν περιμένει. Η κυρίαρχη πολιτική παράγει και διαχειρίζεται αυτή την αμφισημία με πρωτοφανή κυνικότητα. Τι μας λένε: Η κοινωνία –για να σταθεί στα πόδια της– πρέπει πρώτα να πεθάνει. Η αποδοχή αυτής της κυνικότητας είναι η κολυμβήθρα από την οποία προβάλουμε ως Homo debitor. Βαφτιζόμαστε αναλαμβάνοντας την τήρηση μιας υπόσχεσης προς τον πιστωτή. Η συγκρότηση του χρεωμένου υποκειμένου είναι η αυτοεικόνα που προκύπτει από τη σχέση αυτή για τον οφειλέτη. Ζούμε συνεχώς υπό την αίρεση μιας οφειλής που εσωτερικεύεται μαζί με την ενοχή – ο έμπορος της Βενετίας συγκατοικεί μέσα μας με τον τοκογλύφο του Σαίξπηρ – εμείς αναλαμβάνουμε για λογαριασμό του πιστωτή να τιμωρήσουμε τον εαυτό μας με την ενοχή που νιώθουμε. Η οφειλή υπενθυμίζεται αέναα, η οφειλή συνιστά μιαν αξίωση σχέσης που δεν αίρεται ποτέ επειδή αναπαράγεται διαρκώς.\nΟ Maurizio Lazzarato παραπέμπει στο ελληνικό παράδειγμα, για να θέσει ως κεντρικό διακύβευμα την ίδια την ορθολογικότητα. Τα τελευταία χρόνια αναπτύσσονται ελπιδοφόρες αντιστάσεις για την υπεράσπιση δικαιωμάτων και δημόσιων αγαθών. Με τις αντιστάσεις αυτές ο κόσμος της εργασίας επιχειρεί να επιστρέψει στη δημοκρατία, στην πολιτική σημασία του χρόνου, επιχειρεί να απαλλαγεί από την ενοχή και να ανακτήσει τον έλεγχο πάνω στο μέλλον του. Στον βορρά έχουμε πολλές τέτοιες αντιστάσεις και συλλογικότητες, μεταξύ άλλων: ΒΙΟΜΕ – Νερό – Ευκαρπία – Σκουριές. Συλλογικότητες που δρουν τοπικά και συνδέονται με αντίστοιχα κινήματα στην Ευρώπη και τον κόσμο, συλλογικότητες μέσα από τις οποίες διατυπώνονται προτάγματα με σαφείς ταξικές αναφορές. Με κινηματικές διαδικασίες που διεκδικούν την επιστημονική γνώση για το σχέδιο του κόσμου της εργασίας. Με αναδιατύπωση των οικολογικών αιτημάτων ώστε αυτά να έχουν σαφή χωρική και κοινωνική αναφορά. Η οικονομία των αναγκών που προτάσσει η Αριστερά είναι το πασχαλινό τραπέζι με τις συλλογικότητες και τις κινηματικές διαδικασίες που μας περιμένει όλους και όλες. Προϋπόθεση για την προσέλευσή μας, η απαλλαγή από την ενοχή που μας έχει επιβληθεί, η απαλλαγή από το χρίσμα του Homo debitor.\nΟ Τάσος Χοβαρδάς διδάσκει στο Πανεπιστήμιο Κύπρου και είναι υπ. δημοτικός σύμβουλος με τη «Θεσσαλονίκη – Ανοιχτή Πόλη»\nPosted by Αναγνώσεις at 6:05 μ.μ.


Ευρωπαϊκή Εβδομάδα Αθλητισμού | European Youth Portal\nΤον Σεπτέμβριο του 2015, η Εβδομάδα περιλάμβανε χιλιάδες εκδηλώσεις σε 34 χώρες. Εστίαζε δε στα εξής θέματα:\nΗ κεντρική εκδήλωση πραγματοποιήθηκε στις 9 Σεπτεμβρίου στις Βρυξέλλες. Συμμετείχαν υπεύθυνοι λήψης αποφάσεων, συνεργαζόμενοι φορείς και εμπειρογνώμονες απ' όλη την ΕΕ για να ανταλλάξουν βέλτιστες πρακτικές, να συζητήσουν σημαντικά θέματα και να προωθήσουν τη σωματική άσκηση. Διοργανώθηκαν αθλητικές δραστηριότητες, συναντήσεις εργασίας, ένα συνέδριο και μια τελετή απονομής βραβείων για τις καλύτερες πρωτοβουλίες στην Ευρώπη.\nΈρευνα του Ευρωβαρόμετρου για τη Νεολαία\nΔημοσιεύθηκε: Τετ, 25/11/2015 - 11:27


Elite Ti² 7 | Lowrance Elite Ti² 7 - Lowrance\n6949 220 422\nElite Ti² 7\nΣειρά Elite Ti²\nΗ νέα σειρά Elite Ti² συνδυάζει την αιχμή της τεχνολογίας, την τεχνογνωσία και την ποιότητα κατασκευής σε μια συσκευή που προσφέρει ακόμα περισσότερα! Οι ανιχνευτές ψαριών / χαρτογράφοι με υψηλής ανάλυσης οθόνη αφής της νέας σειράς Elite Ti συνδυάζουν υψηλές προδιαγραφές κατασκευής και δυνατές επιδόσεις, σε ένα προσιτό οικονομικό πακέτο. Το νέο ανανεωμένο μενού, δίνει νέα οπτική στην καθημερινή χρήση της συσκευής και κάνει την πλοήγηση πιο εύκολη.\nLED multi-touch, SolarMAX™ HD οθόνη\nΟι συσκευές διαθέτουν εξαιρετικές LED SolarMAX™ High Definition οθόνες πολλαπλής αφής με υψηλή ανάλυση. Η οθόνη λειτουργεί σαν ένα smartphone και προσφέρει ευρύτερη οπτική γωνία καθώς και προηγμένη αντιανακλαστική επίστρωση για προβολή σε έντονο φως ακόμα και με χρήση γυαλιών ηλίου με polarized φακό.\n7’’ ίντσες Αναλογία οθόνης16:91024 x 600 pixels\n9’’ ίντσεςΑναλογία οθόνης16:91280 x 720 pixels\n12’’ ίντσεςΑναλογία οθόνης16:91280 x 800 pixels\nStructureScan® HD - StructureScan® 3D\nΥποστηρίζεται ο νέος αναβαθμισμένος αισθητήρας της LOWRANCE®, Active Imaging™ 3-σε-1 ο οποίος προσφέρει λειτουργία φωτογραφικής απεικόνισης της δομής του βυθού με τις λειτουργίες SideScan Imaging™ & DownScan Imaging™, για περισσότερη λεπτομέρεια όσον αφορά το υπόστρωμα του βυθού. Μέσω του StructureScan® 3D απολαμβάνουμε τρισδιάστατες απεικονίσεις των ψαριών και του πυθμένα στην οθόνη της συσκευής μας.\nΜε την νέα λειτουργία FishRevealTM επιτυγχάνεται ιδιαίτερα ευρεία απεικόνιση της δομής του βυθού ενώ επικαλύπτονται και οι στόχοι του συμβατικού sonar. Όταν το Downscan ImagingTM συνδυάζεται με την εικόνα του κλασσικού sonar, μας προσφέρεται μια νέα, πρωτοποριακή απεικόνιση, η οποία αποτελεί την πιο πρόσφατη εξέλιξη στην χρήση των ηλεκτρονικών συσκευών αλιείας.\nΕξαιρετική απεικόνιση στόχων με χρήση της τελευταίας τεχνολογίας CHIRP η οποία αποτελεί την εξέλιξη στη διαδικασία σάρωσης του βυθού. Η εκπομπή σήματος με την τεχνολογία CHIRP, δίνει την δυνατότητα συλλογής πληροφοριών υψηλής ποιότητας, με αποτέλεσμα την δημιουργία σαφέστερης και υψηλότερης ανάλυσης εικόνας. Η απεικόνιση του βυθού με την τεχνολογία CHIRP προσφέρει στο χρήστη εξαιρετικό διαχωρισμό στόχων χωρίς απώλειες με μεγαλύτερη λεπτομέρεια\nΕνσωματωμένη κεραία GPS υψηλής ακρίβειας\nΗ Ενσωματωμένη κεραία GPS υψηλής ακρίβειας (10Hz) διαθέτει μηχανισμό διόρθωσης θέσης με WAAS/EGNOS/MSAS χωρίς να απαιτείται πρόσθετος εξοπλισμός.\nΑυτόματη χάραξη Πορείας\nΜέσω του εύχρηστου ανανεωμένου μενού της LOWRANCE® η ασφαλής πλοήγηση είναι υπόθεση μερικών λεπτών. Με την εισαγωγή σημείου εκκίνησης και προορισμού η συσκευή θα χαράξει αυτόματα πορεία βάσει των χαρακτηριστικών του σκάφους.\nΣτίγματα, ίχνη, διαδρομές\nΑποθήκευση 3000 στιγμάτων και 100 διαδρομών. Χωρίς πρόσθετη κάρτα μνήμης μπορούν να αποθηκευτούν μέχρι και 3.000 στίγματα και 100 διαδρομές.\nC Map Genesis™ LIVE\nΗ νέα σειρά HDS LIVE προσφέρει δυνατότητα χαρτογράφησης του βυθού σε πραγματικό χρόνο. Δημιουργία προσωπικού χάρτη εύκολα και γρήγορα με το πάτημα ενός πλήκτρου κατά τη διάρκεια του ψαρέματος.\nNMEA 0183 / NMEA 2000®\nΤο πρωτόκολλο επικοινωνίας NMEA 0183 χρησιμοποιείται για την ανταλλαγή δεδομένων. Το δίκτυο NMEA2000® χρησιμοποιείται για την επικοινωνία και σύνδεση περιφερειακών συσκευών (αναπαραγωγής ήχου, κάμερα βυθού, ανεμόμετρο, ηλεκτρονική πυξίδα, αισθητήρες καυσίμου κ.α.) και αισθητήρων. Οι περισσότεροι κατασκευαστές κινητήρων προσφέρουν ΝΜΕΑ2000® kit σύνδεσης για να εμφανίζονται στην οθόνη όλες οι πληροφορίες που σχετίζονται με την λειτουργία του κινητήρα (στροφές, ώρες λειτουργίας, θερμοκρασία, καταναλώσεις κ.α.).\nΣύνδεση με Smartphone / Tablet\nΜέσω της ειδικής εφαρμογής είναι δυνατή η σύνδεση της συσκευής με smartphone ή Tablet. Η εφαρμογή προσφέρει ασύρματα, πλήρη χειρισμό και δυνατότητα απομακρυσμένης ρύθμισης και διατίθεται δωρεάν και είναι συμβατή με Android και Apple συσκευές.\nΟι συσκευές διαθέτουν WiFi για αυτόματο έλεγχο αναβαθμίσεων λογισμικού και σύνδεση με το smartphone του χειριστή. Μέσω του Bluetooth προβάλλονται στην οθόνη της συσκευής κλήσεις/μηνύματα SMS με δυνατότητα απευθείας απάντησης\nΛειτουργία Trackback: Πραγματοποιήστε κύλιση σε πραγματικό χρόνο στο ιστορικό του βυθόμετρου, στο SideScan ή το DownScan, για να ελέγξετε την δομή του βυθού ή τους στόχους ψαριών και να επισημάνετε την τοποθεσία με ένα σημείο αναφοράς.\nΕπιλογή σε αισθητήρα ανάμεσα σε Lowrance και Airmar\nΣυμβατό με Sonic Hub 2 media server / Αυτόματο Πιλότο/ Trolling Motor (Ηλεκτρονική Άγκυρα)\nΘύρα επικοινωνίας ΝΜΕΑ 0183 / ΝΜΕΑ 2000\nΙσχύς εξόδου 500 W RMS\nΤάση τροφοδοσίας 12 VDC (10-17v DC min-max)\nΒραχίονας Quick Release\nΕνσωματωμένο Wifi / Bluetooth\nΥποστήριξη χαρτών Navionics Gold και Platinum +\nInsight Genesis σύστημα δημιουργίας και παραμετροποίησης προσωπικών χαρτών\nΣυμβατό με τον νέο Αισθητήρα Active Imaging 3-in-1\nΣτενημάχου 1, Θέρμη 57001, Θεσσαλονίκη\nΤηλ: 2310 486 365 Κιν.: 6949 220 422


ΤΑ ΚΟΡΑΛΕΝΙΑ ΛΟΓΙΑ: ΑΝΑΖΗΤΗΣΕΙΣ ΤΕΥΧΟΣ ΑΥΓΟΥΣΤΟΥ 2011\nΑΝΑΖΗΤΗΣΕΙΣ ΤΕΥΧΟΣ ΑΥΓΟΥΣΤΟΥ 2011\nΑΠΟ ΤΟ ΠΕΡΙΟΔΙΚΟ ΑΝΑΖΗΤΗΣΕΙΣ\nΜΙΑ ΚΟΥΒΕΝΤΟΥΛΑ ΜΕ ΤΗ ΖΗΝΑ ΜΑΡΝΕΖΗ\nΚΑΙ ΤΗ ΜΑΡΙΑ ΣΤΥΛΙΑΝΟΥ\n1 Ζήνα μου, χαίρομαι που μου δίνεται η ευκαιρία να μιλήσω μαζί σου. Είναι κάτι που ήθελα να κάνω εδώ και καιρό, απ’ όταν είχα διαβάσει το βιβλίο σου που έχει τίτλο: αναίσθητοι και ονειροπόλοι. Πες μου λίγα λόγια για το περιεχόμενο του βιβλίου σου...\nΣε ευχαριστώ που μου δίνεις αυτή την ευκαιρία να μιλήσω γι ΄αυτό το βιβλίο που είναι μια κατάθεση ψυχής . Ήθελα από χρόνια να γράψω κάτι για το τόπο μου και για τα χρόνια που έχω ζήσει , εγώ και οι συνομήλικοι μου .Χρόνια ειρηνικά και ευτυχισμένα. Να τονίσω τις μεγάλες αλλαγές που επήλθαν στην νοοτροπία μας, στο κοινωνικό μας περιβάλλον, στην ιστορία που έτρεχε και πως εμείς οι απλοί άνθρωποι αντιλαμβανόμαστε αυτές τις αλλαγές. Ακόμη και για την εξέλιξη της τεχνολογίας και των πολιτιστικών γεγονότων . Η ουσία της ιστορίας μου ήταν αυτό ακριβώς , τα τελευταία 50 χρόνια με επίλογο την 1-1-2000 . Μια ολόκληρη κοινωνία , ένα σύμπαν από πρόσωπα και καταστάσεις με χαρακτήρες που συναντάμε καθημερινά δίπλα μας, στον περίγυρό μας , στην οικογένεια μας . Ο τόπος και ο χρόνος λοιπόν είναι αληθινοί , η μυθοπλασία της πλοκής όχι . Αλλά είναι τόσο ζωντανοί οι χαρακτήρες που μοιάζουν πραγματικοί . Και ο τίτλος είναι ο μόνος που το αντιπροσωπεύει , αναίσθητοι … αυτοί που νοιάζονται μόνο για τον εαυτό τους και αδιαφορούν για τα συναισθήματα των άλλων , και ονειροπόλοι … αυτοί που έχουν όραμα και ιδανικά να φτιάξουν έναν κόσμο δικαίου και αξίας .\n2 Έχεις γράψει κάτι άλλο στο παρελθόν, γράφεις κάτι τώρα;\nΑπό μαθήτρια έκανα διάφορες απόπειρες να γράψω , είχα φαντασία και έφτιαχνα σχέδια και πλάνα με πρόσωπα , τίτλους και κεφάλαια κτλ αλλά λόγω συστολής δεν τολμούσα να τα δείξω σε άλλους . Αυτό είναι το πρώτο μου βιβλίο που λόγω ωριμότητας πλέον αποφάσισα να ρισκάρω και να το δώσω σε εκδοτικό οίκο . Τώρα περιμένω να εκδοθεί το δεύτερο βιβλίο μου , έχει πάρει ήδη την έγκριση προς έκδοση και αναμένω . Έχω δώσει και ένα παιδικό παραμύθι , αλλά δεν ξέρω αν θα εκδοθεί και γράφω το τρίτο μου βιβλίο .\n3 Πότε αισθάνεσαι ότι γράφεις καλύτερα, ή να το πω πιο σωστά, τι είναι αυτό που σε εμπνέει; Για παράδειγμα εγώ γράφω καλύτερα όταν είμαι λυπημένη...εσύ;\nΕγώ όταν έχω προβλήματα δεν μπορώ να δοθώ στο βιβλίο μου και καθυστερώ πολύ . Θέλω να είναι ανάλαφρη η ψύχη μου για να μπαίνω μέσα στην ίδια την κατάσταση που δημιουργώ. Να ζω , να μιλάω, να ονειρεύομαι με τους ήρωές μου . Πολλές φορές να με οδηγούν οι ίδιοι για την εξέλιξη τους . Δηλαδή ακόμα κι όταν κάνω τις καθημερινές μου συνήθειες , να τους νιώθω δίπλα μου , να μη φεύγουν καθόλου από το μυαλό μου\n4 Τι πιστεύεις ότι πρέπει να κάνουμε εμείς που γράφουμε για να πείσουμε το αναγνωστικό κοινό να διαβάζει περισσότερο;\nΝα δίνουμε την ψυχή μας σ’ αυτό που γράφουμε . Ο αναγνώστης το καταλαβαίνει . Πρώτα απ’ όλα είμαι κι εγώ αναγνώστης και ξέρω και καταλαβαίνω πότε είναι ένα βιβλίο μια ψυχρή επαγγελματική εκτέλεση και πότε ο συγγραφέας έχει δοθεί ολοκληρωτικά σ΄’ αυτό.\n5 Ασχολείσαι κυρίως με το γράψιμο ή κάνεις και κάτι άλλο παράλληλα;\nΤώρα δεν εργάζομαι , ασχολούμαι μόνο με το διάβασμα και το γράψιμο .\n6 Θεωρείς ότι ένας συγγραφέας μπορεί να επιβιώσει μόνο γράφοντας βιβλία; Είναι δηλαδή μια επικερδής δουλειά;\nΠολύ δύσκολο . Ελάχιστοι Έλληνες συγγραφείς ζουν μόνο από την συγγραφή . Στο εξωτερικό είναι αλλιώς τα πράγματα .\n7 Πώς βλέπεις τα πράγματα στην Ελλάδα αυτή την κρίσιμη στιγμή; Τι πιστεύεις ότι μπορεί να σωθεί σ’ αυτόν τον τόπο;\nΒλέπω ότι μας έχουν βάλει σε μια μέγγενη που την σφίγγουν την σφίγγουν μέχρι να μας αποτελειώσουν . όλα στο βωμό της διεθνούς κερδοσκοπίας . Η Ελλάδα είναι το πειραματόζωο και ακολουθούν και άλλες χώρες . Οι σκέψεις μου είναι πολύ δυσοίωνες και δεν θέλω να τις αναφέρω . Όμως πιστεύω πως ο Έλληνας όσο κι αν καταποντιστεί και δυστυχίσει και πεινάσει … με λίγα λόγια αν πιάσει πάτο , θα γιγαντωθεί και θα ξανασηκώσει κεφάλι . Τα νέα παιδιά ήδη έχουν πάρει τα ηνία στα χέρια τους , θα κάνουν την δική τους επανάσταση και θα βγάλουν μια καινούργια κοινωνία . Αυτός είναι ο δικός τους αιώνας για να γράψουν ιστορία .\n8 Τι ονειρεύεσαι για σένα και για τους ανθρώπους που αγαπάς;\nΈχω τρία παιδιά. Δυο αγόρια κι ένα κορίτσι . Πιστεύω πως τα μεγάλωσα μαζί με τον σύζυγό μου με αρχές και ιδανικά . Είναι ενήλικα πλέον έχουν σπουδάσει και εργάζονται με την ανασφάλεια που νιώθουν όλοι οι νέοι για την ανεργία που κτυπάει ανελέητα και τσακίζει τα όνειρα και τις ζωές τους . Εγώ ονειρεύομαι να βρουν τον κατάλληλο άνθρωπο να συμπορευτούν μαζί στο αγώνα της ζωής και να κάνουν μια καλή και σωστή οικογένεια , όπως αυτή στην οποία μεγάλωσαν .\n9 Θέλεις να κάνεις μια ευχή στο αναγνωστικό κοινό των Αναζητήσεων;\nΕύχομαι σε σένα και στο αναγνωστικό κοινό των Αναζητήσεων ΕΙΡΗΝΗ εκτός από την έννοια που δίνουμε για μια κοινωνία χωρίς πολέμους, πείνα και βία ΕΙΡΗΝΗ και στις ψυχές μας ! Να βγάλουμε από μέσα μας τις σκοτεινές και άσχημες σκέψεις που μας δηλητηριάζουν και σκοτώνουν τις απλές και καθημερινές μας στιγμές . Η ευτυχία κρύβεται στα πιο απλά πράγματα . Να ανοίξουμε τις καρδιές μας για την βρούμε .\nΣ’ ευχαριστώ θερμά την Μαρία Στυλιανού και το περιοδικό ΑΝΑΖΗΤΗΣΕΙΣ για την όμορφη κουβεντούλα μας !\nΑναρτήθηκε από Zina Marnezi στις 3:46 π.μ.\nLamprini T. 12 Ιουλίου 2013 - 4:49 μ.μ.\nπολύ ωραία.. καλή επιτυχία Ζήνα μου!\nZina Marnezi 12 Ιουλίου 2013 - 9:19 μ.μ.\nΕυχαριστώ πολύ Λαμπρινή μου . Σκεφτηκα να μαζέψω σιγά σιγά όλες τις συνεντευξεις μου για να μη τις χάσω . Αυτή είναι η πρώτη μου !\nΑνώνυμος 15 Ιουλίου 2013 - 1:18 μ.μ.\nΗ πρώτη σου συνέντευξη πολύ καλή, καλά έκανες και την εβαλες γιατί ήταν σε ιντερνετικό περιοδικό και δεν ήταν ευκολο βα την δω !! ΑΝΑΣΤΑΣΙΑ ΓΚΟΥΤ .


Στο Βελιγράδι ο Κ. Μητσοτάκης-Θα συναντηθεί με τον Σέρβο Πρόεδρο Α. Βούτσιτς – GrecoNews\nΟ πρόεδρος της Νέας Δημοκρατίας, Κυριάκος Μητσοτάκης μεταβαίνει σήμερα το απόγευμα στο Βελιγράδι, στο πλαίσιο επίσημης επίσκεψής του στη Σερβία. Αύριο, Τρίτη, στις 9:00, ο κ. Μητσοτάκης θα δώσει συνέντευξη στην κρατική τηλεόραση της Σερβίας (RTS), ενώ μία ώρα μετά, θα έχει συνάντηση με τον Πρόεδρο της Δημοκρατίας της Σερβίας, Αλεξάντερ Βούτσιτς.\nΟ κ. Κυριάκος Μητσοτάκης, ενόψει της επίσκεψής του στο Βελιγράδι σήμερα και αύριο, έδωσε συνέντευξη στην εφημερίδα Politika της Σερβίας. Υπενθυμίζεται ότι ο κ. Μητσοτάκης επισκέπτεται για δεύτερη φορά ως Αρχηγός της Αξιωματικής Αντιπολίτευσης τη Σερβία, στο πλαίσιο τόσο της στενής συνεργασίας της Νέας Δημοκρατίας με το Σερβικό Προοδευτικό Κόμμα, όσο και των ιδιαίτερα στενών πολιτικών σχέσεων του ίδιου του κ. Μητσοτάκη με τον Σέρβο Πρόεδρο Αλεξάντερ Βούτσιτς.\nΣτη συνέντευξή του ο κ. Μητσοτάκης σημειώνει μεταξύ άλλων, ότι «στην ιδιαίτερα ευαίσθητη περιοχή των Βαλκανίων πρέπει να κλείνουν οριστικά και αμετάκλητα τα ζητήματα αλυτρωτισμού» κάτι που δεν επιτυγχάνεται με τη Συμφωνία των Πρεσπών, την οποία η Νέα Δημοκρατία δεν πρόκειται να υπερψηφίσει «είτε στη σημερινή Βουλή, είτε σε όποια επόμενη».\nΟ Πρόεδρος της Νέας Δημοκρατίας τονίζει ότι η Σερβία είναι «αναμφισβήτητα στην πρώτη θέση της «κούρσας» προς την ένταξη στην Ευρωπαϊκή Ένωση» και ότι η Ελλάδα είναι στο πλευρό της. Στο πλαίσιο αυτό εξέφρασε την επιθυμία «η διμερής συνεργασία να είναι ακόμα πιο στενή και να έχει στρατηγικό χαρακτήρα και ουσία».\nΓια το θέμα του θανάτου του μέλους της ελληνικής μειονότητας στην Αλβανία Κωνσταντίνου Κατσίφα, ο κ. Μητσοτάκης σημειώνει ότι παραμένουν πολλά κενά και θολά σημεία τα οποία πρέπει να διευκρινιστούν από τις αλβανικές αρχές. Προσθέτει δε ότι δηλώσεις που έγιναν από την αλβανική πλευρά «δεν βοήθησαν» και πρέπει όλοι να είναι «πολύ προσεκτικοί».


Εφαρμογή αυτοματοποίησης παραγγελιών Βιοτεχνίας με συνεργάτες\nΜε την Εφαρμογή αυτοματοποίησης παραγγελιών Βιοτεχνίας με συνεργάτες μπορείτε να καταχωρείτε παραγγελία με υλικά σε συνεργάτες σας και να προχωράει η εξέλιξη της παραγγελίας σύμφωνα με αυτά που ανήκουν στον καθένα. Αυτοματοποιήστε τις διαδικασίες παραγγελίας, παραγωγής και τοποθέτησης μίας βιοτεχνίας ή εργοστασίου παραγωγής Πόρτας. Χρησιμοποιώντας το λογισμικό μας μπορείτε να τοποθετήσετε παραγγελίες (με όλες τις σχετικές παραμέτρους), να οργανώσετε τα ραντεβού σας και να διαμοιράσετε την πληροφορία σε συνεργαζόμενες επιχειρήσεις.\nΚατόπιν συμφωνίας είμαστε σε θέση να αναπτύξουμε επιπλέον διαδικασίες όπως αυτοματοματοποιημένα μηνύματα sms, mail & viber σε συνεργαζόμενες επιχειρήσεις, προμηθευτές, πελάτες και ομάδες τοποθέτησης. Επι πλέον μπορούμε να θέσουμε διαφορετικά επίπεδα πρόσβασης στους εργαζομένους σας, επιτρέποντάς σας να επιλέξετε το επίπεδο πρόσβασης σε δεδομένα και ρυθμίσεις.\nΈχετε πρόσβαση σε αναφορές όπως:\nΠαραγγελίες -- με πολλαπλά φίλτρα επιλογής, όπως ημερομηνίες, τύπος κλειδαριάς, υλικά κ.α.\nΟι ομάδες τοποθέτησης μπορούν να έχουν πρόσβαση σε κάθε παραγγελία που επιλέγετε θέτοντας μόνο τις διαστάσεις και τα βασικά στοιχεία που χρειάζεται να γνωρίζουν μέσω του κινητού τους τηλεφώνου. Η εφαρμογή μας ειναι φιλική προς τις σύγχρονες - smart συσκευές κινητών.


Ρόμπιν Γουίλιαμς: Έξι διάσημες ατάκες και άγνωστες πτυχές της ζωής του - Newsbomb - Ειδησεις - News\nΚΟΣΜΟΣ 13/08/2014 09:00\nΓνώριζε πολύ καλά ότι ήταν προικισμένος με αστείρευτο ταλέντο και είχε την αυτοπεποίθηση να βγαίνει μπροστά σε χιλιάδες κόσμου και να ξεκινά το σόου του χωρίς να έχει την παραμικρή αμφιβολία ότι στο τέλος θα κερδίσει το χειροκρότημα.\nΚατά τη διάρκεια της πολυετούς καριέρας του, από τα πρώτα χρόνια που έκανε μιμήσεις έξω από το μουσείο Μετροπόλιταν στη Νέα Υόρκη, μέχρι και τα πιο πρόσφατα stand up comedy shows, ο Ρόμπιν Γουίλιαμς έβγαλε γέλιο, αλλά δημιούργησε και προβληματισμό με χιλιάδες ατάκες του. Κάποιες από αυτές έγιναν διάσημες ή τέλος πάντων διασημότερες από κάποιες άλλες...\n-Δεν γνωρίζεις τίποτα σχετικά με την πραγματική απώλεια γιατί για να νιώσεις ένα τόσο δυνατό συναίσθημα, θα πρέπει να αγαπήσεις κάτι περισσότερο από τον εαυτό σου. Αμφιβάλλω αν έχεις τολμήσει ποτέ να αγαπήσεις κάποιον τόσο πολύ.\n-Ποτέ μην επιλέξεις ένα άσχημο άτομο για να παλέψεις. Δεν έχουν τίποτα να χάσουν.\n-Ο Θεός έδωσε στον άνδρα μόριο και μυαλό. Δυστυχώς όμως όχι και την απαραίτητη ποσότητα αίματος για να λειτουργούν συγχρόνως\n-Μια γυναίκα δεν θα κατασκέυαζε ποτέ πυρηνική βόμβα. Δεν θα έφτιαχνε όπλο που σκοτώνει. Θα έφτιαχνε όπλο το οποίο θα σε έκανε να νιώσεις για λίγο άσχημα\n-Περισσότερο από όλα θα ήθελα να πω ένα ευχαριστώ στον πατέρα μου εκεί ψηλα... στον άνθρωπο δηλαδή που όταν του είπα ότι θέλω να γίνω ηθοποιός, μου απάντησε 'θαυμάσια. Απλώς έχε ένα ακόμη επάγγελμα για παν ενδεχόμενο όπως συγκολλητής.\n-Σου έχει δοθεί μια μικρή σπίθα τρέλας... Δεν πρέπει να την χάσεις\n- Ήταν παθιασμένος με τα video games. Όταν ρωτήθηκε αν η κόρη του πήρε το όνομα Ζέλντα από το παιχνίδι The Legend of Zelda απάντησε 'δεν ήταν δική μου ιδέα, αλλά του γιου μου. Όταν όμως την είπε σε μένα και τη Μάρσα (πρώην συζυγός του), ενθουσιαστήκαμε κι όλα πήραν τον δρόμο τους... Αγαπημένα του παιχνίδια ήταν το Call of Duty και το Battlestations Pacific.\n- Αγαπημένη του προσωπικότητα για μίμηση ήταν ο Τζακ Νίκολσον, ενώ πίστευε ότι καλύτερα από όλους τον μιμούνταν η Ντάνα Κάτβεϊ.\n- Υπήρξε συγκάτοικος με τον Κρίστοφερ Ριβ κατά τη διάρκεια της φοίτησής του στη σχολή Juilliard. Ήταν μάλιστα ο άνθρωπος που έκανε τον Ριβ να γελάσει για πρώτη φορά από την ημέρα που ένα ατύχημα τον άφησε παράλυτο. «Μου ανακοίνωσε ότι είναι πρωκτολόγος και ότι πρέπει να με εξετάσει άμεσα», είχε πει ο επίσης πρόωρα χαμένος ηθοποιός.\n- Η απόφαση της Ντίσνεϊ να χρησιμοποιήσει τη φωνή του στον χαρακτήρα του τζίνι στην ταινία Αλαντίν, για εμπορικά οφέλη, τον εκνεύρισε πάρα πολύ. «Δεν θέλω να πουλώ πράγματα έστω και εμμέσως. Είναι κάτι που απλώς δεν θέλω να κάνω». Για να επανορθώσει, η εταιρία του έστειλε έναν πίνακα του Πικάσο αξίας 1 εκ. δολαρίων.\n- Στα πρώτα του βήμα έκανε μιμήσεις έξω από το Μουσείο Metropolitan της Νέας Υόρκης προκειμένου να βγάζει τα προς το ζην.\n- Σε συνέντευξή του στο περιοδικό TΙΜΕ και συγκεκριμένα όταν ρωτήθηκε γιατί ενώ έχει ήδη μια επιτυχημένη καριέρα και σημαντικά έσοδα, παραμένει πιστός σε ένα μη φανταχτερό αυτοκίνητο όπως ήταν το Land Rover του 1966 που είχε στην κατοχή του, απάντησε: «Δεν μπορώ να συνηθίσω ένα καινούριο αυτοκίνητο. Θέλω ένα που να μου μοιάζει. Που να μην ξέρεις τι σου επιφυλάσσει για αργότερα».


Πληρωμή συντάξεων ΟΑΕΕ, προνοιακά επιδόματα, ΕΕΤΑΑ παιδικοί σταθμοί ΕΣΠΑ - ΕΚΚΛΗΣΙΑ ONLINE\nΑρχική » ΝΕΑ » Πληρωμή συντάξεων ΟΑΕΕ, προνοιακά επιδόματα, ΕΕΤΑΑ παιδικοί σταθμοί ΕΣΠΑ\nΤο Δημόσιο θα καταβάλλει τις συντάξεις Ιουλίου στις 27 Ιουνίου 2019 ημέρα Πέμπτη.\nΣτην καταβολή αυτή θα πληρωθούν όσοι δικαιούχοι υπέβαλαν αίτηση έως τις 31 Μαΐου.\nΥπενθυμίζεται πως από τις 25 έως τις 28 Ιουνίου θα πληρωθούν μεταξύ άλλων το ΚΕΑ, τα προνοιακά επιδόματα και οι συντάξεις Ιουλίου.\nΠότε θα πληρωθεί ΚΕΑ, προνοιακά επιδόματα, συντάξεις Ιουλίου 2019, ΟΠΕΚΑ Α21 επίδομα παιδιού.\nΌσον αφορά στην πληρωμή του Κοινωνικού Εισοδήματος Αλληλεγγύης ΚΕΑ, αναμένεται να γίνει την Παρασκευή 28 Ιουνίου.\nΑρχίζουν από μέρα σε μέρα οι πληρωμές για συντάξεις Ιουλίου, ΚΕΑ Κοινωνικό εισόδημα αλληλεγγύης, επίδομα ενοικίου και ΟΠΕΚΑ Α21.\nΤο επίδομα ενοικίου, θα καταβληθεί στους λογαριασμούς των δικαιούχων στις 25 Ιουνίου. Πρόκειται για την τρίτη δόση, στην οποία δεν δίνονται αναδρομικά ποσά.\nΗ τρίτη δόση του για το επίδομα ενοικίου θα μπει στους λογαριασμούς των δικαιούχων την Τρίτη 25 Ιουνίου και αφορά όσους έκαναν αίτηση έως και 31 Μαΐου. Πότε θα ολοκληρωθεί η πληρωμή συντάξεων Ιουλίου.\nΔείτε αναλυτικά πως κάνουμε αιτήσεις στο πρόγραμμα παιδικοί σταθμοί ΕΣΠΑ-ΕΕΤΑΑ.\n2 χρόνια πριν ΕΛΛΑΔΑ, ΝΕΑ13Η ΣΥΝΤΑΞΗ, 2019, ΕΕΤΑΑ, ΕΠΙΔΟΜΑ ΕΝΟΙΚΙΟΥ, ΕΠΙΔΟΜΑ ΣΥΝΤΑΞΗΣ, ΕΣΠΑ, ΚΕΑ, ΟΠΕΚΑ, Παιδικοί Σταθμοί, παιδικός σταθμός, ΠΛΗΡΩΜΕΣ, Προνοιακά επιδόματα, συντάξεις\nΚαιρός αύριο: ΕΜΥ Έκτακτο δελτίο για Κυριακή 23 Ιουνίου των Αγίων ΠάντωνΑπό πού προέρχεται; «Είη το όνομα Κυρίου ευλογημένο, από του νυν και έως του αιώνος»\nΑΣΕΠ 3Κ/2018-19 οριστικά αποτελέσματα-Κοινωνικός τουρισμός ΟΑΕΔ\nΑΣΕΠ 3Κ/2018: Πότε αναμένονται τα οριστικά αποτελέσματα της ΑΣΕΠ 3Κ/2018. Για την ΑΣΕΠ 3Κ/2019 αρκετοί υποψήφιοι με τις αιτήσεις τους διεκδικούν περισσότερες από μία θέσεις της ίδιας Κατηγορίας Εκπαίδευσης.\nΣΥΝΤΑΞΕΙΣ ΜΑΡΤΙΟΥ ΕΦΚΑ : Βροχή πληρωμών ΟΠΕΚΑ- Επίδομα παιδιού, αναδρομικα κληρονομων\nΌσον αφορά στις έκτακτες πληρωμές: – Από σήμερα 23 έως τις 26 Φεβρουαρίου, θα καταβληθούν 600.000 ευρώ σε 1.200 δικαιούχους, λόγω της παράτασης των συντάξεων αναπηρίας για τον Μάρτιο 2021.


Avatonpress: Γερμανία: «Στρογγυλή Τράπεζα των Ελεφάντων» -Σουλτς σε Μέρκελ: Είσαι η μεγαλύτερη ηττημένη\nΔευτέρα, 25 Σεπτεμβρίου 2017 7:26 π.μ.\nΓερμανία: «Στρογγυλή Τράπεζα των Ελεφάντων» -Σουλτς σε Μέρκελ: Είσαι η μεγαλύτερη ηττημένη\nΤα «ξίφη» τους διεσταύρωσαν οι Γερμανοί πολιτικοί αρχηγοί στην πατροπαράδοτη «Στρογγυλή Τράπεζα των Ελεφάντων», με την Άνγκελα Μέρκελ να λέει στον Μάρτιν Σουλτς να ξανασκεφτεί την απόφασή του να συμμετάσχει στον κυβερνητικό συνασπισμό και τον σοσιαλδημοκράτη να της απαντά ότι είναι η μεγάλη ηττημένη των εκλογών.\nΗ Γερμανίδα καγκελάριος, που παρά τις απώλειες κατάφερε να οδηγήσει το κόμμα της στην νίκη, δήλωσε κατά τη διάρκεια της τηλεοπτικής εμφάνισης στην οποία συμμετέχουν όλοι οι πολιτικοί αρχηγοί, ότι έχει την πρόθεση να σχηματίσει μια σταθερή κυβέρνηση για την Γερμανία. Την ίδια ώρα, κάλεσε τον Μάρτιν Σουλτς να... ξανασκεφτεί την απόφασή του να οδηγήσει τους σοσιαλδημοκράτες στην αντιπολίτευση.\n«Είσαι η μεγαλύτερη ηττημένη» απάντησε με τη σειρά του ο πρόεδρος του SPD, και ξεκαθάρισε για δεύτερη φορά απόψε ότι η θέση των σοσιαλδημοκρατών είναι στην αντιπολίτευση. Εξέφρασε δε την πεποίθηση ότι τελικά θα σχηματιστεί ο λεγόμενος συνασπισμός «Τζαμάικα».\n«Θα κάνει ό,τι μπορεί για να παραμείνει στην καγκελαρία» προειδοποίησε τους άλλους επικεφαλής ο κ. Σουλτς, και συμπλήρωσε: «θα σας δώσει ό,τι ζητήσετε αν μπορέσει να μείνει στην καγκελαρία».\nΜε τη σειρά του, ο επικεφαλής των Φιλελεύθερων (FDP) Κρίστιαν Λίντερ επιτέθηκε στον Μαρτιν Σουλτς για τη δήλωσή του ότι το κόμμα δεν θα συμμετάσχει σε κυβερνητικό συνασπισμό.\n«Εχουμε όλοι ευθύνη» τόνισε χαρακτηριστικά ο κ. Λίντερ.\nΑισιοδοξία Μέρκελ για κυβέρνηση μέχρι τα Χριστούγεννα\nΚατά τη διάρκεια της συζήτησης, η κ. Μέρκελ εμφανίστηκε αισιόδοξη ότι θα καταφέρει να σχηματίσει κυβέρνηση και μάλιστα πριν τα Χριστούγεννα.\n«Γενικά είμαι πάντα αισιόδοξη» είπε η ίδια, και συμπλήρωσε: «Η δύναμη κρύβεται στην ηρεμία».\nΝωρίτερα, η καγκελάριος είχε ερωτηθεί και για την προσφυγική πολιτική της κυβέρνησής της -ένα ζήτημα που έχει ενοχλήσει τους Γερμανούς και έχει οδηγήσει πολιτικούς σε οξεία κριτική απέναντί της.\n«Είμαι η καγκελάριος της Γερμανίας και έτσι είμαι πάντα υπεύθυνη» απάντησε εκείνη, ερωτηθείσα για τις ευθύνες της στην πτώση των ποσοστών του κόμματός της.\nΤόνισε, όμως, ότι δεν υπήρχαν κατάλληλες εναλλακτικές για το προσφυγικό το 2015, όταν η κρίση βρισκόταν στο απόγειό της. Επέμεινε δε, ότι η πολιτική ανοιχτών θυρών της Γερμανίας ήταν η κατάλληλη επιλογή.\nΠαραδέχτηκε, όμως, ότι ο Γερμανικός λαός ανησυχεί και πως αυτοί οι φόβοι θα πρέπει να αντιμετωπιστούν, ιδιαίτερα σε ό,τι αφορά στην ασφάλεια.\n«Εχουμε ακόμη δουλειά» είπε χαρακτηριστικά.\n«Νein» από τους Φιλελεύθερους, πιθανούς εταίρους της Μέρκελ, στα σχέδια Μακρόν για μεταρρύθμιση στην ευρωζώνη\nΑποφασισμένοι να πάνε κόντρα στα σχέδια του Γάλλου προέδρου Εμμανουέλ Μακρόν για μεταρρύθμιση της ευρωζώνης με κοινό προϋπολογισμό και έναν υπερυπουργό Οικονομικών εμφανίζονται οι Φιλελεύθεροι, πιθανός εταίρος της Μέρκελ και των Πρασίνων σ’ ένα νέο κυβερνητικό συνασπισμό.\n«Ένας προϋπολογισμός της ευρωζώνης --ο Μακρόν κάνει λόγο για πολλές μονάδες του ΑΕΠ και αυτό θα σημαίνει περισσότερα από 60 δισεκατομμύρια για τη Γερμανία – που τα χρήματα θα καταλήγουν στη Γαλλία για δημόσιες δαπάνες ή στην Ιταλία για να διορθωθούν τα λάθη του (Σίλβιο) Μπερλουσκόνι είναι αδιανόητος για εμάς και αποτελεί κόκκινη γραμμή», τόνισε ο Λίντνερ.\nΑναφερόμενος στην πρόταση Μακρόν για κοινό υπουργό Οικονομικών τόνισε:\n«Ίσως, αν αυτός ο υπουργός επιφορτιστεί με την τήρηση των κανόνων της ευρωζώνης».\nΗ AfD προσπαθεί να υπερασπιστεί εαυτήν απέναντι στη σφοδρή κριτική\nΤο ηγετικό στέλεχος της ακροδεξιάς AfD, Γιεργκ Μόιτεν, προανήγγειλε μια «πολύ σκληρή, σαφή αντιπολίτευση» από μέρους του κόμματός του. Μια τέτοια αντιπολίτευση «τη χρειάζεται αυτή τη χώρα, γιατί της έλειψε μέχρι σήμερα», τόνισε.\nΠροσπάθησε, όμως να υπερασπιστεί το ξενοφοβικό του κόμμα τονίζοντας: «δεν θα ανεχθούμε την εχθρότητα κατά των αλλοδαπών, όπως ούτε και το ρατσισμό.»\n«Αυτό που απαιτεί η AfD είναι η γερμανική Βουλή να ασκεί πολιτική για το γερμανικό λαό. Στους Γερμανούς προσμετρούμε και τους ανθρώπους που έχουν μεταναστευτικό υπόβαθρο και εργάζονται και πειθαρχούν στους νόμους. Δεν θα ανεχθούμε την ξενοφοβία», είπε.\nΑπέφυγε, ωστόσο, επιμελώς να σχολιάσει τις ρατσιστικές δηλώσεις ηγετικών στελεχών της «Εναλλακτικής για τη Γερμανία».


Πρώτη πρόβα Μαυροβουνίου! - InfeGreece\nΣειρά έχει ίσως ο πιο εκκεντρικός χαρακτήρας της φετινής διοργάνωσης. Ο Slavko Kalezić εκπροσωπεί την χώρα με το τραγούδι «Space» και η επιλογή του έγινε με εσωτερική επιλογή από την δημόσια τηλεόραση της χώρας. Ο 31 ετών καλλιτέχνης ξεχώρισε στην χώρα του μέσα από το X Factor Adria το 2013. Μέσα από το ιδιαίτερο του στυλ, την εκκεντρική του εμφάνιση αλλά και προσωπικότητα, ο Slavko κατάφερε να γίνει μία από τις πιο πολυσυζητημένες συμμετοχές της φετινής διοργάνωσης.\nΟ Slavko δήλωσε λίγο πριν την πρώτη του πρόβα στην σκηνή της Eurovision ότι είναι πολύ χαρούμενος που βρίσκεται στο Κίεβο και ότι ανυπομονεί να ξανά βρεθεί με τους άλλους συμμετέχοντες που έχουν ήδη γνωριστεί στην περιοδεία τους στην Ευρώπη.\nΣτην πρώτη του δοκιμή ο Slavko είναι μόνος του στην σκηνή, η οποία πλημμυρίζεται από πολλά χρώματα. Στην οθόνη βλέπουμε τον ίδιο να χορεύει σε παρόμοιες κινήσεις με αυτές που πραγματοποιεί επί σκηνής, ενώ και στην οθόνη του πατώματος βλέπουμε το πρόσωπο του. Η χαρακτηριστική αλογοουρά κάνει τα θαύματα της επί σκηνής και ο ίδιος ο Slavko φαίνεται να το ευχαριστιέται μιας και με τον χορό του δίνει τον καλύτερο του εαυτό. Με μόλις δύο δοκιμές ολοκληρώθηκε η πρώτη τεχνική πρόβα του Μαυροβουνίου και όπως όλα δείχνουν είναι μία συμμετοχή που δύσκολα ξεχνάς την βραδιά του πρώτου ημιτελικού.\nEurovision 2017, Διεθνή, Μαυροβούνιο\teurovision 2017, Slavko Kalezić, Space, πρώτη πρόβα


10 ΕΡΩΤΗΣΕΙΣ ΓΙΑ ΤΑ ΑΝΤΗΛΙΑΚΑ - Αλέξανδρος Μπαλαμώτης - Δερματολόγος Αθήνα Νέα Σμύρνη\n1. Τι είναι τα αντηλιακά;\nΕίναι ουσίες που όταν τοποθετούνται στο δέρμα, τροποποιούν τη διείσδυση της υπεριώδους ακτινοβολίας. Χωρίζονται στα χημικά και στα φυσικά.\n2. Πώς δρουν τα χημικά και πώς τα φυσικά αντηλιακά;\nΤα χημικά αντηλιακά απορροφούν την υπεριώδη ακτινοβολία, ενώ τα φυσικά αντηλιακά (διοξείδιο του τιτανίου, οξείδια του ψευδαργύρου) δρουν αντανακλώντας το 99% της ηλιακής ακτινοβολίας.\n3. Τι είναι ο δείκτης προστασίας;\n4. Ποια άτομα χρειάζονται υψηλότερους δείκτες προστασίας;\n5. Έχει σημασία η βάση του αντηλιακού;\nΗ βάση του αντηλιακού θα πρέπει να είναι ανάλογη με τον τύπο του δέρματος. Τα λιπαρά δέρματα χρειάζονται γαλακτώματα, spray, gel ή λοσιόν, ενώ τα ξηρά δέρματα χρειάζονται κρέμες και λάδια.\n6. Ποια είναι τα χαρακτηριστικά ενός ιδανικού αντηλιακού;\n7. Ποια αντηλιακά θα πρέπει να επιλέγουμε για τα παιδιά;\n8. Πώς πρέπει να χρησιμοποιείται ένα αντηλιακό;\nΤο αντηλιακό θα πρέπει να τοποθετηθεί σε καλά πλυμένο και στεγνό δέρμα. Το δέρμα δεν πρέπει να είναι ιδρωμένο, βρώμικο ή γεμάτο λίπος. Πρέπει να βάζουμε το αντηλιακό μισή ώρα πριν από την έκθεση στον ήλιο και να το ανανεώνουμε κάθε 21/2-3 ώρες. Επίσης θα πρέπει να το ανανεώνουμε ύστερα από κολύμπι ή εφίδρωση.\n9. Σε ποια σημεία του δέρματος θα πρέπει να τοποθετούμε το αντηλιακό;\n10. Τι άλλο θα πρέπει να γνωρίζουμε για την αντηλιακή προστασία;


«Κληρονομιά εν ζωή» η νέα τάση\nΠαρόλα αυτά, πολλοί συνταξιούχοι βασίζονται σε κληρονομιά που έχουν λάβει οι ίδιοι για να χρηματοδοτήσουν τη διαβίωσή τους, όταν θα βρίσκονται σε προχωρημένη ηλικία. Πιο συγκεκριμένα, το 43% όσων έχουν λάβει ή αναμένουν να λάβουν κληρονομιά πιστεύουν ότι με αυτήν θα χρηματοδοτήσουν μερικώς ή πλήρως τη συνταξιοδότησή τους. Η ίδια τάση διαφαίνεται και μεταξύ των ερωτώμενων παραγωγικής ηλικίας, με τα δύο τρίτα (66%) αυτών να περιμένουν να κληρονομήσουν περιουσία, την οποία θα χρησιμοποιήσουν όταν θα βρίσκονται σε προχωρημένη ηλικία.\nΗ συγκεκριμένη έρευνα της HSBC είναι η δέκατη κατά σειρά με τίτλο “The Future of Retirement” και συγκεντρώνει τις απόψεις 16.000 ατόμων από 15 χώρες. Τα αποτελέσματα βασίζονται σε διαδικτυακή δημοσκόπηση που πραγματοποιήθηκε τον Αύγουστο και τον Σεπτέμβρη του 2014. Από το 2005, οπότε και ξεκίνησε η έρευνα, έχουν ερωτηθεί περισσότερα από 141.000 άτομα σε ολόκληρο τον κόσμο.


Συναγερμός για την εκκαθάριση - SPORTSFEED\nΚαλημέρα αδέρφια! Η στάση εργασίας καθυστέρησε τη σημερινή επικοινωνίας μας. Σέβομαι τις αποφάσεις των συναδέλφων, έστω και αν διαφωνώ σε πολλές περιπτώσεις. Περισσότερο, βέβαια, με τρελαίνει το γεγονός ότι έχουμε δικαίωμα στην απεργία και στη στάση εργασίας, αλλά όχι στη δουλειά όσοι διαφωνούμε. Έτσι, τρελάθηκε ο Δημήτρης Μελισσανίδης όταν ενημερώθηκε ότι εφημερίδες εξέφραζαν την ανησυχία για την έγκαιρη ολοκλήρωση στην εκκαθάριση της υπό πτώχευση ΠΑΕ ΑΕΚ. Τα τηλέφωνα του Γιώργου Ρόκκα και του Ανδρέα Δημητρέλου πήραν φωτιά. Ο πρώτος άκουσε τον «Τίγρη» να τον πιέζει να αναλάβει πρωτοβουλίες για να τακτοποιήσει εκείνος τις εκκρεμότητες επειδή φαίνεται ότι του λείπει η εμπιστοσύνη στον δεύτερο. Ο Δημητρέλος, πάντως, τα άκουσε για τα καλά από τον Μελισσανίδη. Σε σημείο που απέφευγε χθες τα τηλεφωνήματα των ρεπόρτερ, οι οποίοι αναζητούσαν έξτρα απαντήσεις. Ο δικηγόρος, πάντως, διαβεβαίωσε τον Νικαιώτη ότι όλα εξελίσσονται νόμιμα και μέσα στις προβλεπόμενες ημερομηνίες.\nΨάχνονται στην ΕΠΟ για την ΑΕΚ\nΜπρος γκρεμό και πίσω ρέμα βλέπουν ο Γιώργος Σαρρής και οι σύμβουλοί του στο ΔΣ της ΕΠΟ. Τις τελευταίες ημέρες δέχονται πιέσεις να ψάξουν τον φάκελο της ΑΕΚ, να δουν αν υπάρχει κάτι μεμπτό, το οποίο θα μπορούσε να δημιουργήσει πρόβλημα στους «κιτρινόμαυρους» και στη συμμετοχή τους στη Γ’ Εθνική. Ανάλογες πιέσεις ασκούνται και σε ομάδες της ίδιας κατηγορίας. Με στόχο να προσφύγουν στην Ομοσπονδία για να καταγγείλουν τον αθέμιτο ανταγωνισμό. Μαίνεται ο πόλεμος στο παρασκήνιο παρά την αποφυγή των δημόσιων αντιπαραθέσεων έπειτα και από τη σχετική παρέμβαση από ενοίκους του… Μαξίμου.\nΟι δύο τάσεις στον Πειραιά\nΟι αισιόδοξοι παράγοντες του Ολυμπιακού είδαν το μισογεμάτο ποτήρι από την εξαιρετική απόδοση στο πρώτο ημίχρονο του αγώνα με την Παρί. «Έχεις φτιάξει τεράστια ομάδα που θα ανεβάζει ρυθμό από αγώνα σε αγώνα», έλεγαν στον Βαγγέλη Μαρινάκη όσοι έσπευσαν να δηλώσουν «παρόντες» στο «Γεώργιος Καραϊσκάκης». Οι πιο… γκρινιάρηδες σχολίαζαν την έλλειψη δυνάμεων στο δεύτερο ημίχρονο και ασκούσαν κριτική στον Μίτσελ για τις αλλαγές του και τη διαχείριση των παικτών. «Ο Γιαταμπαρέ και ο Εντινγκά θα μπορούσαν να παίξουν διότι έκαναν προετοιμασία και ο πρώτος είχε συμμετοχές στην Μπαστιά», μετέφεραν στον πρόεδρο του Ολυμπιακού. Μπερδεμένος, βέβαια, ήταν και ο Μαρινάκης. Αλλά χωρίς διάθεση για λήψη αποφάσεων πάνω στην… τούρλα της ήττας.


Τελευταία ενημέρωση: 2018-05-14, 11:54:17\nΌσο κι αν φαίνεται απίστευτο, στη συνέντευξη τύπου του Α. Μπέου την προπερασμένη Παρασκευή (04-05-2018), ανάμεσα σε ψέματα, παραπληροφόρηση και λάσπη, υπήρχε και μια αλήθεια, μια κρίσιμη παραδοχή: «Πιστεύω ακράδαντα πως η ΔΕΥΑΜΒ θα κερδίσει την αγωγή κατά της ΕΡΓΗΛ», δήλωσε επί λέξει.Συμφωνούμε και προσυπογράφουμε!\nΑς δούμε, λοιπόν, τα δεδομένα, και μάλιστα όχι με τη δική μας οπτική, αλλά με την οπτική του Α. Μπέου. Και ας δεχτούμε ότι δεν του άρεσε η αγωγή που είχε ασκήσει κατά της ΕΡΓΗΛ η διοίκηση Σκοτινιώτη, και που η συζήτησή της, μετά από αίτημα της ΔΕΥΑΜΒ για επίσπευση, είχε προσδιοριστεί για τις 15-02-2015. Ας δεχτούμε, ακόμη, ότι, λόγω της πολιτικής εμπάθειας και μικροψυχίας που τον χαρακτηρίζει, δεν άντεχε στην ιδέα να συνδεθεί η δικαίωση της ΔΕΥΑΜΒ με το έργο της προηγούμενης δημοτικής αρχής που αποκάλυψε το σκάνδαλο, γι’ αυτό και μετάνιωσε που οι διαδοχικές αγωγές, τις οποίες η δική του δημοτική αρχή είχε καταθέσει, στηρίζονταν και αυτές στα πορίσματα των δύο Επιτροπών που είχε συγκροτήσει η διοίκηση Σκοτινιώτη. Και ότι προτίμησε η αγωγή της ΔΕΥΑΜΒ να στηρίζεται κυρίως στην πραγματογνωμοσύνη του ΤΕΕ, που από κοινού, απερχόμενη και νεοεκλεγείσα τότε δημοτική αρχή, είχαν ζητήσει, η οποία κατέληξε άλλωστε στο ίδιο συμπέρασμα.\nΠότε παραδόθηκε στη ΔΕΥΑΜΒ η πραγματογνωμοσύνη του ΤΕΕ; Τον Ιούνιο 2015. Και πότε αποφάσισε το Δ.Σ. της ΔΕΥΑΜΒ να αναθέσει σε δικηγορική εταιρεία την άσκηση αγωγής κατά της ΕΡΓΗΛ, με βάση την πραγματογνωμοσύνη; Μετά από δύο ολόκληρα χρόνια, στις 27-04-2017! Για την κατάθεση της αγωγής χρειάστηκαν τρεις μήνες. Κατατέθηκε στις 31-07-2017 και προσδιορίστηκε να συζητηθεί -μετά από αίτημα επίσπευσης που υπέβαλε, όχι η ΔΕΥΑΜΒ, αλλά η ΕΡΓΗΛ (!)- στις 08-12-2017, δηλαδή μετά από τέσσερις μήνες. Η ΔΕΥΑΜΒ, μάλιστα, όχι μόνο δεν ζήτησε να επισπευστεί η εκδίκαση της αγωγής, αλλά στις 08-12-2017 ζήτησε και «πέτυχε» να αναβληθεί για τις 20-04-2018, με την ΕΡΓΗΛ να αντικρούσει το αίτημα αναβολής! Περίεργα πράγματα!...\nΌσο για την εκτίμηση του Α. Μπέου στην ίδια συνέντευξη, ότι θεωρεί χαμένη για τη ΔΕΥΑΜΒ την υπόθεση των ασφαλιστικών μέτρων (δηλαδή την υπόθεση των κατασχέσεων της ΕΡΓΗΛ), την ώρα μάλιστα που περιμένουμε την κομβική για την εξέλιξη της υπόθεσης απόφαση του Εφετείου για την αγωγή της ΔΕΥΑΜΒ, θα αποφύγουμε να τη σχολιάσουμε. Όπως θα αποφύγουμε να σχολιάσουμε και όσα δημοσίως προανήγγειλε για τον χειρισμό της υπόθεσης μετά από την τυχόν λύση και εκκαθάριση της ΔΕΥΑΜΒ. Γιατί αντίπαλος για εμάς είναι η ΕΡΓΗΛ!


2018-01-20 - 20:20:26\nΔολοφονία ο θάνατος του ζεύγους των εκατομμυριούχων στον Καναδά\nΟμάδα ιδιωτικών ντετέκτιβ κατέληξε στο συμπέρασμα ότι ο Καναδός πολυεκατομμυριούχος Μπάρι Σέρμαν, ο ιδρυτής της φαρμακοβιομηχανίας Apotex και η σύζυγός του Χάνεϊ, οι οποίοι είχαν βρεθεί νεκροί στα μέσα Δεκεμβρίου, έπεσαν θύματα δολοφονίας. Αυτό γράφεται σε ρεπορτάζ της εφημερίδας Toronto Star.\nΤα δύο θύματα βρέθηκαν στις 15 Δεκεμβρίου στην εσωτερική πισίνα της πολυτελούς κατοικίας τους στο Τορόντο, χωρίς να υπάρχει κάποια εμφανής ένδειξης παραβίασης του σπιτιού. Η νεκροψία έδειξε ότι ο θάνατός τους προήλθε από στραγγαλισμό και η αστυνομία μιλούσε για "ύποπτους θανάτους". Πίστευε όμως ότι η Σέρμαν δολοφονήθηκε από τον σύζυγό της ο οποίος στη συνέχεια απαγχονίστηκε, βάζοντας τέλος και στη δική του ζωή.\nΓια τα παιδιά των Σέρμαν, αυτό το σενάριο δεν ευσταθούσε. Ανέθεσαν την υπόθεση στον δικηγόρο Μπράιαν Γκρίνσπαν που με τη σειρά του προσέλαβε μια ομάδα ιδιωτικών ντετέκτιβ και ζήτησε να διενεργηθεί και δεύτερη νεκροψία. Σε αυτήν τη δεύτερη εξέταση ο ιατροδικαστής παρατήρησε σημάδια στους καρπούς των δύο θυμάτων που, όπως υποστηρίζει, πιθανότατα προκλήθηκαν από το δέσιμό τους με σχοινί ή με πλαστικές χειροπέδες. Όταν βρέθηκαν τα πτώματα, τα χέρια τους δεν ήταν δεμένα, εξήγησε η εφημερίδα.\nΠανελλήνιες 2018 Πώς επιλέγουν σχολές οι υποψήφιοι\nΠριν από λίγες ημέρες, δόθηκαν στο φως της δημοσιότητας τα φετινά μηχανογραφικά δελτία,


Αγνά ψέματα | InZone\nΠόσοι λέμε στην καθημερινότητα μας ψέματα; Όλοι θ’ απαντήσω, μηδενός εξαιρουμένου.\nΨέματα, ”ψεματάρες”, ψεματάκια, ”ψεματίνια”, όσο γλυκό η ωμό είναι το ντύσιμο και η κατάληξη της λέξης το αποτέλεσμα είναι το ίδιο. Ακόμη κι εσύ που διαβάζεις αυτές τι πρώτες σειρές και δυσανασχετείς επειδή στο ένα χέρι κρατάς το Ευαγγέλιο και στο άλλο τον ορό της αλήθειας, λες τα ψέματα σου.\nΟι λόγοι που χρησιμοποιούμε επίπλαστες λέξεις ή φράσεις διαφέρουν. Πρώτα απ’ όλα για να ανέβουμε λίγα σκαλοπάτια στα επαγγελματικά, ερωτικά, κοινωνικά μας, δίχως να ανέβουν οι ”σφυγμοί” μας και χωρίς ιδιαίτερο κόπο. Επίσης υπάρχουν και οι επαγγελματίες ψεύτες, αυτοί που από συνήθεια ή κεκτημένη ταχύτητα παραφράζουν και μεταμορφώνουν κάθε τι αληθινό, συνήθως χωρίς να υπάρχει κέρδος απ’ την ενέργεια αυτή. Πιθανολογώ πως στην συγκεκριμένη κατηγορία ψευτών η τάση των πλαστών ειδήσεων οφείλεται στην πάστα των ανθρώπων αυτών που λέμε και στο χωριό μου.\nΦτάνω τώρα στα αγνά ψέματα, αυτά που αναπτερώνουν το ηθικό του διπλανού σου και του δίνουν δύναμη. Για την συγκεκριμένη κατηγορία έχω να μοιραστώ μια ιστορία μαζί σας. Πριν μερικές μέρες έτρεχα ανέμελος στον πεζόδρομο της Λεωφόρου Δεκελείας (Νέα Φιλαδέλφεια), μέρος που συναντάς από έμπειρους δρομείς που κάνουν την προπόνηση τους μέχρι κόσμο που ξεκινά δειλά-δειλά το περπάτημα. Οι τελευταίοι το κάνουν συνήθως λόγω των παραπανίσιων κιλών, σε συνδυασμό με τις συμβουλές του γιατρού να βάλουν στην ζωή τους την ήπια άσκηση. Την ανεμελιά μου αυτή σταμάτησε μία κυρία που με καλούσε να βγάλω τ’ ακουστικά για να μου πει κάτι. Ήταν γύρω στα 60 με αρκετά παραπανίσια κιλά και μου εξήγησε πως ξεκινά μια προσπάθεια να χάσει κάποια απ’ αυτά. Εκείνη η μέρα ήταν η πρώτη που βγήκε για περπάτημα. Μόλις είχε τελειώσει με την παρθενική της προπόνηση και κατάκοπη καθώς ήταν μου ανέλυσε την διαδρομή που ακολούθησε.\n”Ξεκίνησα απ’ το σπίτι μου, μένω εδώ πίσω απ’ το Δημαρχείο. Περπάτησα στον πεζόδρομο μέχρι το μεγάλο περίπτερο και γύρισα πίσω, δύσκολο πράγμα αγόρι μου να ξεκινάς κάτι μετά από τόσο μεγάλη αποχή. Δεν θα κάνα ένα χιλιόμετρο σήμερα;” Με κοίταξε με ύφος μικρού παιδιού που δεν μπορείς να του αρνηθείς το παραμικρό. Η απόσταση που διένυσε ήταν περίπου τα μισά απ’ όσα υπολόγισε, έκανα σκληρή διαπραγμάτευση με τον εαυτό μου για να της πως ότι είναι περίπου όσο είπε. Γέμισε χαρά και ικανοποίηση, για να καλύψω όσο μπορούσα το ψέμα μου την συμβούλεψα να βγαίνει καθημερινά και όσο περνά ο καιρός να προσπερνά το μεγάλο περίπτερο και να περπατά όλο και περισσότερο. ”Τώρα δεν το βάζω κάτω Παναγιώτη (είχαμε συστηθεί πια), θα βγαίνω κάθε μέρα, αρκετά άφησα τον εαυτό μου.”\nΑν της έλεγα την αλήθεια φοβάμαι ότι θα την κυρίευε η απογοήτευση. Πραγματικά περήφανος γι αυτό μου το ψέμα συνέχισα την δική μου προπόνηση.\nΚυρία Μαρία κάτι μου λέει ότι θα συναντηθούμε ξανά, ελπίζω να είναι πολλά μέτρα μακριά απ’ το μεγάλο περίπτερο…\nΗ Φωτεινή Δάρρα ενώνει την φωνή ...


Παναθηναϊκός: Προσεκτικά για την επόμενη κίνηση - Ενθουσιασμός για τις φανέλες! - Radio NET 101,9\nΗ σεζόν, επί της ουσίας, άρχισε από χθες και οι άνθρωποι του Παναθηναϊκού μελετούν τις επόμενες νικήσεις που θα κάνουν.\nΟ Παναθηναϊκός από χθες κινείται σε… ρυθμούς νέας σεζόν. Οι παίκτες πήγαν για πρώτη φορά στο Κορωπί για να κάνουν τα τεστ covid, θα ακολουθήσουν οι επόμενες απαραίτητες εξετάσεις και οι προπονήσεις για την έναρξη της προετοιμασίας ενόψει της νέας περιόδου. Μια προετοιμασία που βρίσκει την ομάδα με δυο νέα πρόσωπα, τους Γιούρι Λοντίγκιν και Κριστιάν Γκάνεα.\nΟ Ιβάν Γιοβάνοβιτς και οι άνθρωποι της ομάδας κινούνται προσεκτικά για την τρίτη μεταγραφή με τις προτεραιότητες, όπως έχουμε αναφέρει ξανά, να είναι δεδομένες μέχρι το βασικό στάδιο προετοιμασίας (5-19 Ιουλίου στην Αυστρία). Αφορούν χαφ και εξτρέμ. Εκεί έχουν ρίξει το βάρος τους ο Σέρβος τεχνικός και οι ιθύνοντες του «τριφυλλιού», εξετάζοντας περιπτώσεις ποδοσφαιριστών για να προχωρήσουν για το επόμενο επίπεδο. Το θέμα Μπλάνκο παραμένει ανοιχτό και δύσκολο και είναι ανεξάρτητο από άλλη κίνηση για απόκτηση μέσου.\nΤρέλα για τις φανέλες\nΑπό χθες υπάρχει ένα κύμα ενθουσιασμού από τον κόσμο για τις νέες εμφανίσεις που παρουσιάστηκαν σε λαμπρή εκδήλωση στο green park, με την ταυτόχρονη έναρξη της συνεργασίας με τη stoiximan. Οι καινούριες φανέλες αρέσουν πολύ και αν ρίξει κανείς μια ματιά στα social media θα το διαπιστώσει από τα σχόλια. Ειδικά, η πρώτη εμφάνιση η οποία έχει ένα μοναδικό στοιχείο: Ο Παναθηναϊκός και η kappa τιμώντας τα 100 χρόνια από την έναρξη κατασκευής του γηπέδου της Λεωφόρου, παρουσιάζει στην πρώτη εμφάνιση σε υδατογράφημα δεκάδες σπουδαίους ποδοσφαιριστές που έγραψαν ξεχωριστή ιστορία με τη φανέλα του τριφυλλιού, αγωνιζόμενοι στην ιστορική έδρα των πράσινων.\nΣυγχαρητήρια ανακοίνωση της ΕΠΣ Φθιώτιδας στον ΠΑΣ Λαμία για την παραμονή στην Super League


LA BASTIA: Η Γουμενίτσα του Μελετζή\nΗ Γουμενίτσα του Μελετζή\nΚοντεύουν 50 χρόνια, από τότε που ο Σπύρος Μελετζής, τράβηξε μέσα από το καράβι, αυτή τη φωτογραφία της Γουμενίτσας. Γαμπρός στο Γηρομέρι, έρχονταν συνέχεια στον τόπο της γυναίκας του. Μια φορά έφερε το Πάσχα μαζί του και τον φίλο του τον Κώστα Μπαλάφα. Απαθανάτισαν κι οι δυό τα "κλαρίνα στους τάφους". Ο Μπαλάφας μάλιστα τράβηξε και ταινία εκτός από φωτογραφίες.\nΟ Μελετζής πρωτοφωτογράφισε τη Γουμενίτσα το 1937 τη δεκαετία του 50, του 70 και τελευταία φορά μαζί μου. Χαίρομαι που είχα την τύχη να κουβεντιάσω μ' αυτούς τους μεγάλους της φωτογραφίας! Χαίρομαι που εκδόθηκε το λεύκωμα με τις φωτογραφίες του Μελετζή. Άλλες σαρώθηκαν από παλιές γυάλινες πλάκες, άλλες από σλάιτς κι άλλες από φωτογραφίες. Και δίπλα ο ίδιος ο δημιουργός! Να ορμηνεύει, να λέει ιστορίες, να καλαμπουρίζει. Το ίδιο κι ο Μπαλάφας Πιο ευγενικός, πιο απόμακρος όμως από τον μπάρμπα Σπύρο, που "ζιουπάγαμαν" κρυφά από τις ανηψιές καμιά "μπούζι". Τον Μπαλάφα, τον πήρα τελευταία φορά από το σπίτι του, για την παλιά βουλή, όπου παρουσιάσαμε το λεύκωμα του Μελετζή. Σ' όλο το δρόμο μιλούσε ασταμάτητα, μ' αυτή την ήρεμη φωνή, έλεγε ιστορίες παλιές για το αντάρτικο, για τη Θεσπρωτία που γνώρισε τότε και μετά.\nΑναρτήθηκε από Μιχάλης Γ.Πασιάκος στις 5:07 μ.μ.\nΕτικέτες ΗΓΟΥΜΕΝΙΤΣΑ, ΚΩΣΤΑΣ ΜΠΑΛΑΦΑΣ, ΠΑΛΙΕΣ ΦΩΤΟΓΡΑΦΙΕΣ, ΣΠΥΡΟΣ ΜΕΛΕΤΖΗΣ


04/25/18 - ΜΠΑΜΠΙΝΗ ΙΝ\nHome / Archive for 04/25/18\nΞΗΡΟΜΕΡΟ ΕΙΚΟΝΕΣ (ΧΡΥΣΟΒΙΤΣΑ ΣΗΜΕΡΑ)\nmpampinh in 8:54 μ.μ. Add Comment Edit\nmpampinh in 7:25 μ.μ. Add Comment Edit\nΠροχωρά ο διαγωνισμός για την αντιμετώπιση των κατολισθήσεων, που έχουν σημειωθεί στην Εθνική Οδό Αντιρρίου – Ιωαννίνων, στο ύψος της Κλεισούρας, έργο προϋπολογισμού 1.650.000€. Σήμερα Τετάρτη 25 Απριλίου 2018, η Οικονομική Επιτροπή προχώρησε στην έγκριση του Πρακτικού της Επιτροπής Διαγωνισμού με την κατάταξη των εταιριών που έλαβαν μέρος στο διαγωνισμό.\nΠότε ξεκινούν οι εγγραφές στα δημοτικά σχολεία -Διαδικασία &δικαιολογητικά (εγκύκλιος)\nmpampinh in 5:11 μ.μ. Add Comment Edit\nΕγκύκλιο σχετικά με την ημερομηνία έναρξης εγγραφών και τη διαδικασία που θα ακολουθηθεί στα δημοτικά σχολεία εξέδωσε το υπουργείο Παιδείας. Ειδικότερα στην εγκύκλιο σημειώνεται:\nmpampinh in 4:56 μ.μ. Add Comment Edit\nΠΡΟΣΚΛΗΣΗ Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ\nΚαλεί σε Τακτική Συνεδρίαση στις είκοσι εφτά (27η) του μήνα Απριλίου του έτους 2018 ημέρα Παρασκευή και ώρα 11.00 στην Αίθουσα Συνεδριάσεων του Λιμενικού Ταμείου (Δημοτικό Κατάστημα), σύμφωνα με το άρθρο 159 του Ν. 3463/2006 σε συνάρτηση με το άρθρο 67 του Ν. 3852/2010, για λήψη Απόφασης στο κάτωθι θέμα:\nmpampinh in 4:41 μ.μ. Add Comment Edit\nΤις επόμενες μέρες βγαίνει η δημοπράτηση για την εργολαβία σκούπα που θα ολοκληρώσει τα έργα του Αυτοκινητόδρομου της Αμβρακίας Οδού. Σύμφωνα με ασφαλείς πληροφορίες του ypodomes.com η εργολαβία ύψους περίπου 150εκατ.ευρώ θα έχει διάρκεια περίπου 3 χρόνια και θα δοθεί μία προτεραιότητα στη λεγόμενη 4η εργολαβία (η νότιο-δυτική παράκαμψη Αμφιλοχίας) που είναι και το πιο προχωρημένο τμήμα του άξονα.\nΑΓΡΙΝΙΟ :Παγκόσμια ημέρα χορού Κυριακή 29 Απριλίου 2018\nmpampinh in 4:35 μ.μ. Add Comment Edit\nΟ ΔΗΜΟΣ ΑΓΡΙΝΊΟΥ ΓΙΟΡΤΆΖΕΙ ΤΗΝ ΠΑΓΚΌΣΜΙΑ ΗΜΈΡΑ ΧΟΡΟΥ ΚΑΙ ΚΑΛΕΊ ΌΛΟΥΣ ΤΟΥΣ ΦΙΛΟΥΣ ΤΗΣ ΠΑΡΑΔΟΣΙΑΚΗΣ ΜΟΥΣΙΚΗΣ ΚΑΙ ΧΟΡΟΥ ΝΑ ΤΙΜΉΣΟΥΝ ΜΕ ΤΗΝ ΠΑΡΟΥΣΊΑ ΤΟΥΣ ΤΗΝ ΓΙΟΡΤΉ ΣΕ ΈΝΑ ΤΡΑΝΌ ΓΛΈΝΤΙ ΠΟΥ ΘΑ ΣΤΗΘΕΊ ΓΙΑ ΌΛΟΥΣ!!!\nΠότε ξεκινούν οι εγγραφές στα δημοτικά σχολεία -Δι...\nΠρο των πυλών η δημοπράτηση της εργολαβίας-σκούπας...\nΑΓΡΙΝΙΟ :Παγκόσμια ημέρα χορού Κυριακή 29 Απριλίου...


UNIque Days 2019: οι ημερίδες γνωριμίας μαθητών με σχολές και πανεπιστήμια ολοκληρώθηκαν και φέτος με απόλυτη επιτυχία! - Frapress\nFrapress 28/05/2019 ΕκπαίδευσηΜάθεΦοιτη-τι;\nΣκοπός των ημερίδων των UNIque Days είναι να παρουσιάσουν στους μαθητές, σχολές και πανεπιστήμια, παρέχοντας τους τον κατάλληλο ακαδημαϊκό προσανατολισμό, ώστε να επιλέξουν συνειδητά το μελλοντικό αντικείμενο σπουδών τους.\nΗ πρώτη UNIque Day για φέτος πραγματοποιήθηκε το Σάββατο 20 Απριλίου 2019, εντός του Εθνικού Μετσόβιου Πολυτεχνείου (Πολυτεχνειούπολη, Ζωγράφου) και αφορούσε τις Πολυτεχνικές & STEM σχολές.\nΟι μαθητές ενημερώθηκαν για τις 9 σχολές του Ε.Μ.Π. από φοιτητές τους, αλλά και για τις Σχολές της Πληροφορικής (Ε.Κ.Π.Α, Ο.Π.Α., Πα.Πει), το Φυσικό (Ε.Κ.Π.Α), το Χημικό (Ε.Κ.Π.Α), το Μαθηματικό (Ε.Κ.Π.Α) και των Ψηφιακών Συστημάτων (Πα.Πει.). Παράλληλα, γνώρισαν φοιτητικά Projects εθελοντικού χαρακτήρα και ξεναγήθηκαν στους χώρους εργασίας των φοιτητικών ομάδων αυτών μέσα στο Πολυτεχνείο.\nΦέτος, επιλεγμένα φοιτητικά projects διέθεταν και διαδραστική παρουσίαση της δουλειάς τους ανοιχτή προς όλους τους μαθητές. Στο τέλος, οι μαθητές συμμετείχαν σε δύο προσομοιώσεις εργαστηρίων ανάλογα με τις σχολές που τους ενδιέφεραν.\nΤαυτόχρονα, οι γονείς έλαβαν τη δική τους ενημέρωση μέσα από ένα Parent Session για τον Επαγγελματικό Προσανατολισμό. Συνολικά ενημερώθηκαν 650 μαθητές και 150 γονείς. Αλλά και γνώρισαν νέους, προπτυχιακούς και απόφοιτους του ΕΜΠ, που καινοτομούν στην Ελλάδα της κρίσης. Μπόρεσαν, έτσι, να κατανοήσουν πόσες ευκαιρίες μας προσφέρει σήμερα ένα ελληνικό ακαδημαϊκό ίδρυμα σαν το ΕΜΠ.\nΗ Κρίνα Κορδατζάκη, φοιτήτρια της Σχολής Χημικών Μηχανικών του ΕΜΠ και μέλος της οργανωτικής επιτροπής της UNIque Day του Πολυτεχνείου ανέφερε:\n“Οι Unique Days μου υπενθυμίζουν πόσο μεγάλη δύναμη μπορούν να έχουν οι φοιτητές, οι οποίοι εθελοντικά οργανώνουν κάτι τόσο όμορφο και σημαντικό για τους μαθητές της χώρας μας. Συμμετέχοντας στην ημερίδα μας, παίρνουν εφόδια με τα οποία θα χτίσουν το μέλλον τους.\nΣυμμετέχοντας για δεύτερη χρονιά στις Unique Days ως μέλος της οργανωτικής, θέλω να περάσω μέσω αυτής της ανάρτησης το μήνυμα ότι, αν και ακούγεται δύσκολο, κάποιες φορές το να οργανωθεί μια τόσο μεγάλη ημερίδα και να συντονιστούν πάνω από 100 εθελοντές, το αποτέλεσμα επιβραβεύει κάθε κόπο! Τα χαμόγελα των παιδιών, καθώς έφευγαν από εμάς, ήταν το μεγαλύτερο ευχαριστώ για όλη την προσπάθειά μας.”\nUNIque Day Ανθρωπιστικών Σπουδών\nΗ δεύτερη UNIque Day 2019 έλαβε χώρα στο Alba Graduate School στην Αθήνα, το Σάββατο 4 Μαΐου 2019 και αφορούσε σχολές των Ανθρωπιστικών Σπουδών.\nΣυγκεκριμένα, στην ημερίδα έλαβαν μέρος οι σχολές: Νομική (Ε.Κ.Π.Α.), Πολιτικές Επιστήμες (Ε.Κ.Π.Α.), Ψυχολογία (Ε.Κ.Π.Α.) και Διεθνών & Ευρωπαϊκών Σπουδών (Πάντειο & Πα.Πει.). Συνολικά, ενημερώθηκαν 100 μαθητές από 40 φοιτητές των παραπάνω σχολών. Ενδεικτικά ένας μαθητής είχε την ευκαιρία να λύσει το δικό του νομικό πρακτικό, να εξερευνήσει ψυχικές διαταραχές και να διαχειριστεί μία παγκόσμια κρίση.\nΗ Αλεξάνδρα Σιδηροπούλου, φοιτήτρια της Νομικής Σχολής του ΕΚΠΑ και υπεύθυνη της ομάδας σχεδιασμού των workshops για την ημερίδα των Ανθρωπιστικών σπουδών δήλωσε:\n“Οι Unique Days αντιπροσωπεύουν τη νεανική πρωτοβουλία, τη συνεργασία, την δημιουργικότητα, το φιλικό περιβάλλον, την αυτοβελτίωση, την πίστη ότι υπάρχουν νέοι άνθρωποι που ενδιαφέρονται να δημιουργήσουν έναν θετικό κοινωνικό αντίκτυπο.\nΔεύτερη χρονιά φέτος και ως μέλος της οργανωτικής ομάδας, αντιλήφθηκα πόσο προσοδοφόρα είναι αυτή η δράση. Αφενός για τους μαθητές, καθώς τους επιλύονται βασικά ερωτήματα για τα ακαδημαϊκά τους χρόνια και αποκτούν ερεθίσματα για τις μελλοντικές τους αποφάσεις.\nΑφετέρου για τους ίδιους τους φοιτητές, που επαναπροσδιορίζουν το λόγο που επέλεξαν το αντικείμενο σπουδών τους. Έτσι, αισθάνονται πιο ολοκληρωμένοι και σίγουροι για τους εαυτούς τους”.\nUNIque Day Οικονομικού Πανεπιστημίου Αθηνών\nΗ τελευταία ημερίδα κατά σειρά για φέτος, αφορούσε τις σχολές και τα τμήματα του Οικονομικού Πανεπιστημίου Αθηνών (πρώην Α.Σ.Ο.Ε.Ε.). Η ημερίδα πραγματοποιήθηκε την Κυριακή 5 Μαΐου 2019 και φιλοξενήθηκε στον χώρο του ACEin του Ο.Π.Α..\nΟνομαστικά, τα τμήματα που συμμετείχαν είναι: Τμήμα Οικονομικής Επιστήμης & Τμήμα Διεθνών και Ευρωπαϊκών Οικονομικών Σπουδών (Σχολή Οικ. Επιστημών), Τμήμα Διοικητικής Επιστήμης και Τεχνολογίας, Τμήμα Οργάνωσης και Διοίκησης Επιχειρήσεων, Τμήμα Λογιστικής και Χρηματοοικονομικής, Τμήμα Μάρκετινγκ και Επικοινωνίας (Σχολή Διοίκησης Επιχειρήσεων) και τέλος Τμήμα Στατιστικής (Σχολή Επιστημών & Τεχνολογίας της Πληροφορίας). Συνολικά, ενημερώθηκαν 150 μαθητές.\nΌλες οι ημερίδες διοργανώθηκαν και υλοποιήθηκαν από 200 φοιτητές των σχολών αυτών με μοναδικό σκοπό να παρουσιάσουν σε μαθητές τις σχολές τους. Όπως δήλωσε η Θεοδώρα Παπακωνσταντίνου, μέλος της οργανωτικής επιτροπής της ημερίδας για το Οικονομικό Πανεπιστήμιο Αθηνών:\n“Οι UNIque Days είναι αυτό που χρειαζόμουν εγώ όταν ήμουν μαθήτρια, γι’ αυτό και θέλησα να συμμετέχω για πρώτη φορά πέρυσι. Ο ενθουσιασμός των μαθητών για όσα μάθαιναν και η επιθυμία τους να γνωρίσουν τις σχολές με έκαναν να αγαπήσω την Unique Minds. Για όλα όσα προσφέρει θέλω να συμβάλω ακόμα περισσότερο σε αυτή την προσπάθεια συμμετέχοντας και για 2η χρονιά.”\nΣχετικά με το διοργανωτή:\nΗ Unique Minds είναι ο πρώτος οργανισμός που στοχεύει στον Ακαδημαϊκό Προσανατολισμό μαθητών. Δηλαδή, στο να παρουσιάσει τα πανεπιστήμια και τις σχολές τους στο μαθητή, ώστε να αποφασίσει έχοντας πλήρη και ολοκληρωμένη άποψη, τι θέλει να σπουδάσει.\nΈχει ιδρυθεί από φοιτητές του Εθνικού Μετσόβιου Πολυτεχνείου και του Οικονομικού Πανεπιστημίου Αθηνών και απαρτίζεται αποκλειστικά από εθελοντές φοιτητές. Για περισσότερες πληροφορίες για τις δράσεις της μπορείτε να επισκεφθείτε το site: www.uniqueminds.gr ή το Official Facebook Page της: Unique Minds GR.\nΟι Χορηγοί των φετινών UNIque Days ήταν οι εξής:\nUNIque DayUNIque DaysUNIque Days 2019Unique MindsΑθήνα\nΠροηγούμενο άρθροΔήλωσε συμμετοχή στα 4 εργαστήρια ενίσχυσης δεξιοτήτων από την Youthnest!\nΕπόμενο άρθροΜια βουτιά στο βιβλίο «Περί Φιλίας» του Αλέξανδρου Νεχαμά


Μόδα: Τα oversize παραμένουν στη μόδα και το χειμώνα 2018-2019 - www.estyle.gr\nΞέρω τα κολλητά είναι μερικές φορές χρήσιμα κι όμως φέτος παραμένουν μόδας! Τα φαρδιά, οι ίσιες γραμμές, τα μεγάλα μοτίβα από την άλλη επιμένει ως τάση. Για να ξεχωρίσεις μπορείς παίξεις παραπάνω με τα χρώματα και με το layering. Ενώ μια άλλη εναλλακτική είναι να παίξεις με το full coverage.\nTags: Oversize μόδα Μπλουζάκια παλτό φορέματα\nΓΥΝΑΙΚΕΊΑ ΡΟΎΧΑ, ΤΙ ΝΑ ΦΟΡΕΣΩ ΣΗΜΕΡΑ


Κράνα. Η τροφή που έδωσε η Κίρκη στους συντρόφους του Οδυσσέα. Γεμάτα θεραπευτικές ιδιότητες, super υπερτροφή! Συνταγή για υπέροχη, γευστικότατη μαρμελάδα με κράνα. - megeia.gr\nΚράνα. Η τροφή που έδωσε η Κίρκη στους συντρόφους του Οδυσσέα. Γεμάτα θεραπευτικές ιδιότητες, super υπερτροφή! Συνταγή για υπέροχη, γευστικότατη μαρμελάδα με κράνα.\nΤα χρησιμοποιούσαν οι αρχαίοι Έλληνες για πολλές παθήσεις. Τα βρίσκουμε αυτοφυή στη χώρα μας και ιδιαίτερα σήμερα συναντάμε καλλιέργειες σε πολλές περιοχές της Ελλάδας.\nΤα κράνα, είναι καρπός που είναι ιδιαίτερα διαδεδομένος σε όλη την Ευρώπη για τις πολλές θεραπευτικές ιδιότητες που έχουν.\nΙστορικά στοιχεία αναφέρουν τα κράνα ως θεραπευτική μέθοδο από όλους τους λαούς, από τους Κινέζους, μέχρι τους Ινδιάνους της ΝΑ Αμερικής.\n– Έχουν τα πιο ισχυρά αντιοξειδωτικά σε σχέση με οποιονδήποτε άλλο καρπό.\n– Είναι πολύ καλή πηγή ασβεστίου, βιταμίνης C, καροτίνης και ασκορβικού οξέως.\n– Χρησιμοποιούνται για την αντιμετώπιση του διαβήτη\n– Χρησιμοποιούνται για τον πονοκέφαλο\n– Κατά της παχυσαρκίας\nΔείτε επίσης: Ζουμερή, λαχταριστή ροδακινόπιτα! Απόλαυσε τα πολύτιμα οφέλη που έχουν τα ροδάκινα\n– Είναι ένα εκπληκτικό τονωτικό του οργανισμού\n– Είναι πλούσια σε αντιοξειδωτικά και φλαβονοειδή\n– Βελτιώνουν την όραση και τη μνήμη\n– Έχουν αντιθρομβωτική δράση\n– Βοηθάνε στην μείωση του κινδύνου για σοβαρές ασθένειες όπως ο καρκίνος, η στεφανιαία νόσος και το εγκεφαλικό.\nΓευστική Πρόταση με Κράνα\n2 κιλά ώριμα κράνα\nΠλένουμε καλά τα κράνα και τα στραγγίζουμε. Τα τοποθετούμε σε τρυπητό και τα στίβουμε με το χέρι μας, μέχρι να μείνουν τα κουκούτσια και η φλούδα τους.\nΤοποθετούμε τα κουκούτσια και τις φλούδες σε άλλο σκεύος, μέχρι να τα στίψουμε όλα λίγα-λίγα.\nΞαναβάζουμε στο τρυπητό κουκούτσια και φλούδες και τα ξεπλένουμε με το νερό, στίβοντας τα ξανά όλα μαζί\nΤοποθετούνε τον πολτό από τα κράνα μαζί με την ζάχαρη σε μια κατσαρόλα και τα βράζουμε σε χαμηλή φωτιά. Βράζουμε για μερικά λεπτά ανακατεύοντας διαρκώς με ξύλινη κουτάλα, ώσπου να πήξει.\nΠρος το τέλος του βρασμού προσθέτουμε το λεμόνι και την βανίλια.\nΌταν η μαρμελάδα μας είναι έτοιμη, την τοποθετούμε σε καλά αποστειρωμένα βάζα.\nΔοκιμάστε την, έχει απίθανη γλυκόξινη γεύση.\nΔείτε επίσης: Να χορεύεις! Ο χορός αντιστρέφει τα σημάδια της γήρανσης στον εγκέφαλο, και έχει σημαντικότερα αποτελέσματα σε σύγκριση με άλλα είδη σωματικής δραστηριότητας


Pablo Escobar Επεισόδιο - 25/7/2016 | videogr.gr\nPablo Escobar Επεισόδιο - 25/7/2016\nPablo Escobar δείτε τι θα δούμε στο επεισόδιο 25/7/2016. Pablo Escobar επεισόδιο 25/7/16\nΟ Πάμπλο σκοπεύει να μιλήσει στον αρχηγό της ομάδα ανταρτών MP20 προκειμένου να συζητήσουν το θέμα της έκδοσής του στην Κολομβία. Ο Πάμπλο δίνει σε υψηλόβαθμους στρατιωτικούς δύο επιλογές: Είτε θα πάρουν τα χρήματα που τους προσφέρει είτε οι οικογένειές τους θα εκτελεστούν. Ζητάει ως αντάλλαγμα τη μη δίωξη και την προστασία των βαρόνων των ναρκωτικών.\nΣτην Ισπανία, οι αρχές συλλαμβάνουν τον Πάμπλο Μοτόα μαζί με τον Γκιλντάρντο, έναν μικρό έμπορο ναρκωτικών από την πόλη Κάλι. Κανείς από τους δύο δεν έχει θέματα με την Κολομβία αλλά οι ΗΠΑ ζητούν την έκδοσή τους. Ο Πάμπλο συνεχίζει τη διακίνηση μέσω νέας οδού, από τη Νικαράγουα. Ωστόσο, δεν γνωρίζει ότι ο πιλότος τραβάει φωτογραφίες για να τις δώσει τη Δίωξη Ναρκωτικών των ΗΠΑ ως στοιχεία.\nΟ Πάμπλο προσλαμβάνει έναν άνδρα με το όνομα «Γιούκα» για να εκτελέσει έναν έμπορο που έχει μπει στο στόχαστρο των ΗΠΑ. Το σχέδιο όμως αποτυγχάνει και ο Πάμπλο εκνευρίζεται αλλά ο Γκονζάλο αναλαμβάνει να ολοκληρώσει την αποστολή. Μεταμφιέζεται αστυνομικός και πηγαίνει μαζί με τον «Γιούκα» στο νοσοκομείο. Αναγνωρίζεται όμως από έναν αληθινό αστυνομικό και ειδοποιείται ο Συνταγματάρχης Χιμένεθ. Οι συνεργοί του Εσκομπάρ σκοτώνουν τον αστυνομικό αλλά ο Πάμπλο δεν εμπιστεύεται τον «Γιούκα» και διατάζει να τον εκτελέσουν…\nvideogr.gr: Pablo Escobar Επεισόδιο - 25/7/2016


Zante Ferries: Ακτοπλοϊκά εισιτήρια & δρομολόγια | Ferryhopper\nZante Ferries: Ακτοπλοϊκά εισιτήρια & δρομολόγια\nH Zante Ferries είναι ελληνική ακτοπλοϊκή εταιρεία που δραστηριοποιείται από το 1991 και έχει έδρα στον Πειραιά. Κύριος στόχος της εταιρείας είναι η εξυπηρέτηση δρομολογίων στις Κυκλάδες και στα νησιά του Βορείου Αιγαίου, με άνεση και ασφάλεια.\nΗ Zante Ferries εξυπηρετεί 2 ειδών δρομολόγια: αυτό μεταξύ του Πειραιά και των Δυτικών και Νοτίων Κυκλάδων, και αυτό μεταξύ της Αλεξανδρούπολης και των νησιών του Βορείου Αιγαίου. Πιο συγκεκριμένα, υπάρχουν δρομολόγια πλοίων από τον Πειραιά για Κύθνο - Σέριφο - Σίφνο - Μήλο - Κίμωλο - Φολέγανδρο - Σίκινο - Ίο - Σαντορίνη. Από Αλεξανδρούπολη υπάρχουν δρομολόγια για Σαμοθράκη και Λήμνο.\nΤα δρομολόγια συνήθως εκτελούνται από τις αρχές Απριλιού μέχρι και τον Οκτώβριο. Υπάρχουν συχνές αναχωρήσεις πλοίων προς τους προορισμούς των Κυκλάδων αλλά και του Βόρειου Αιγαίου.\nΒρες ακτοπλοϊκά εισιτήρια για Σαντορίνη, Μήλο, Σέριφο αλλά και Σαμοθράκη και Λήμνο με τη Zante Ferries. Μέσω της πλατφόρμας του Ferryhopper μπορείς να κάνεις την κράτηση σου και να οργανώσεις το ταξίδι σου εύκολα.\nΟ στόλος της Zante Ferries απαρτίζεται από 2 συμβατικού τύπου πλοία, το Διονύσιος Σολωμός που εκτελεί την ακτοπλοϊκή γραμμή Πειραιάς - Κυκλάδες, και το Αδαμάντιος Κοραής που εκτελεί την ακτοπλοϊκή γραμμή Αλεξανδρούπολη - Σαμοθράκη - Λήμνος. Τα πλοία της εταιρείας διαθέτουν παροχές για τους επιβάτες, όπως καμπίνες και γκαράζ οχημάτων.\nZante Ferries: Εκπτώσεις & Προσφορές\nΗ Zante Ferries υποστηρίζει εκπτωτικές πολιτικές για ομάδες ταξιδιωτών όπως φοιτητές, πολύτεκνες οικογένειες, ατόμων με αναπηρία κ.α. Συγκεκριμένα:\nΠαράλληλα, συχνά υπάρχουν προσφορές για σε ορισμένα δρομολόγια.\nΣτο Ferryhopper θα βρεις όλα τα δρομολόγια πλοίων καθώς και τις εκπτώσεις της Zante Ferries. Σύγκρινε τιμές ακτοπλοϊκών εισιτηρίων από τη Zante Ferries και όλες τις υπόλοιπες ακτοπλοϊκές εταιρείες και κλείσε τα φθηνότερα ακτοπλοϊκά εισιτήρια.\nΑλεξανδρούπολη - Σαμοθράκη Εισιτήρια\nΣαμοθράκη - Αλεξανδρούπολη Εισιτήρια\nΣέριφος - Πειραιάς Εισιτήρια\nΣίφνος - Πειραιάς Εισιτήρια\nΠειραιάς - Φολέγανδρος Εισιτήρια\nΦολέγανδρος - Πειραιάς Εισιτήρια\nΠειραιάς - Κύθνος Εισιτήρια\nΚύθνος - Πειραιάς Εισιτήρια\nΈκπτωση για ΑμεΑ\nΠλοία - Zante Ferries\nΤύπος σκάφους: Ανοιχτό κατάστρωμα Μήκος: 116m\nΤύπος σκάφους: Ανοιχτό κατάστρωμα Μήκος: 76m\nΘέσεις επιβατών: 372 Θέσεις οχημάτων: 110


Χρίστος Αντωνιάδης: "Μου δημιούργησαν εμπόδια μα δεν μπορώ το γλείψιμο, το σιχαίνομαι" | Zappit\nHome / Showbiz / Χρίστος Αντωνιάδης: «Μου δημιούργησαν εμπόδια μα δεν μπορώ το γλείψιμο, το σιχαίνομαι»\nΧρίστος Αντωνιάδης: «Μου δημιούργησαν εμπόδια μα δεν μπορώ το γλείψιμο, το σιχαίνομαι»\nΠαρασκευή, 1.4.2022, 21:35\n"Όλα μου έχουν συμβεί και να μου κλείσουν μικρόφωνο και να έχουν θέμα με την μαρκίζα" τόνισε, μέσα σε όλα, ο Χρίστος Αντωνιάδης.\nΜια συνέντευξη εφ’ όλης της ύλης παραχώρησε ο Χρίστος Αντωνιάδης στο περιοδικό Λοιπόν και τη δημοσιογράφο Μαρία Σοφιανού Μέσα σε όλα, ο γοητευτικός λαϊκός ερμηνευτής μίλησε για την παύση που θέλησε να κάνει στην καλλιτεχνική του διαδρομή καθώς και τον έντονο ανταγωνισμό.\nΓια κάποια χρόνια επιλέξατε να σταματήσετε τις εμφανίσεις σας. Γιατί πήρατε αυτήν την απόφαση;\nΑπό το 2004 και μετά, άρχισα να μην συμβαδίζω με την τότε μουσική επικαιρότητα. Παρ’ όλα αυτά, συνέχισα μέχρι το 2008, αλλά κάπου εκεί ούτε εγώ πέρναγα καλά, αλλά ούτε είχε και τόση μεγάλη επιτυχία αυτό που έκανα. Έτσι επειδή ήμουν μαθημένος διαφορετικά και είχα τη δυνατότητα να αποτραβηχτώ, προτίμησα να το κάνω από το να αναλώνομαι σε πράγματα που δεν μου ταιριάζουν. Αυτό κράτησε περίπου μια δεκαετία, ώσπου το 2016 άρχισε να με τρώει μέσα μου το να επιστρέψω και αφού πήγα σε δυο εκπομπές του Χαρδαβέλλα οι οποίες πήγαν πάρα πολύ καλά, αποφάσισα να επανέλθω μετά και από παροτρύνσεις άλλων ανθρώπων.\nΈχετε βιώσει έντονο ανταγωνισμό από συναδέλφους σας;\nΥπάρχουν άνθρωποι που μου δημιούργησαν εμπόδια. Ωστόσο, αυτό δυστυχώς συμβαίνει σε όλους τους επαγγελματικούς χώρους. Είναι ανθρώπινες αδυναμίες. Καλό είναι να έχεις γερό στομάχι, να πιστεύεις πολύ στις δυνατότητές σου και να προχωράς. Το δικό μου θέμα είναι ότι δεν μπορώ το γλείψιμο. Το σιχαίνομαι. Ακόμα κι όταν προσπάθησα να είμαι πιο προσαρμοστικός, δεν μου βγήκε, γιατί τα μάτια μου λένε πάντα την αλήθεια. Όλα μου έχουν συμβεί και να μου κλείσουν μικρόφωνο και να έχουν θέμα με την μαρκίζα, αλλά προσπαθούσα να αντιδρώ με ψυχραιμία για να μην διαλυθεί το σχήμα. Δεν το πετύχαινα αυτό πάντα, καθώς υπήρξαν φορές που επέμεινα στα θέλω μου, με αποτέλεσμα άλλες φορές να βγω κερδισμένος κι άλλες να φάω τα μούτρα μου.


Κωδικός: 9999990010858 9999990010858\nΧαλί μηχανής από τη σειρά Diamond της εταιρείας Colore Colori σε μπεζ και καφέ αποχρώσεις. Ιδανικό να καλύψει όλους τους χώρους του σπιτιού, ακόμη και παιδικό δωμάτιο. Έχει στιβαρό και πυκνό πέλος ύψους 13mm, ενώ το τρίχωμά του είναι απαλό. Ανθεκτικό χαλί, ειδικά σχεδιασμένο για την σκληρή καθημερινή οικιακή χρήση. Η σύνθεσή του είναι 100% frize heatset πολυπροπυλένιο merilon αρίστης ποιότητας, ενώ το βάρος του είναι 3.000gsm. Η εξαιρετική ποιότητα και επεξεργασία των ανεξίτηλων νημάτων, τους προσθέτει έξτρα δυνατότητες που αφορούν την γρήγορη επαναφορά του πέλους και την ανθεκτικότητα. Τα νήματα έχουν αντιλεκιαστική προστασία ώστε να μην απορροφάται εύκολα κάθε είδους λεκές, καθιστώντας εύκολο τον καθαρισμό του χαλιού. Είναι αντιστατικό επομένως δεν μαγνητίζονται χνούδια, μικροσωματίδια και σκόνη στην επιφάνειά του. To υπόστρωμα χαλιού είναι γερά πλεγμένο, στην ίδια μηχανή κατασκευής, χωρίς πρόσθετα και κόλλες. Το χαλί είναι αντιαλλεργικό και η αντιβακτηριδιακή του προστασία εμποδίζει την ανάπτυξη αποικιών από ακάρεα, για μέγιστη προστασία της υγείας. Η σειρά Diamond έχει πιστοποίηση του Γερμανικού ινστιτούτου Oeko-Tex Standard 100 και πιστοποίηση 11.ΗΤΡ.94219 από το ινστιτούτο Hohenstein για την μη ύπαρξη ουσιών επιβλαβών προς την υγεία. Εγγύηση 2 ετών.


Επίσημα επιτέλους τα Pixel 4 και Pixel 4 XL της Google - MediaTrends\nΕπίσημα επιτέλους τα Pixel 4 και Pixel 4 XL της Google\nΤο κορυφαίο της smartphone, το Pixel 4, παρουσίασε πριν λίγη ώρα επίσημα η Google, έχοντας προηγηθεί τους τελευταίους μήνες σωρεία από διαρροές που μας είχαν φανερώσει σχεδόν τα πάντα.\nΌπως και πέρσι, έτσι και φέτος η Google παρουσιάζει όχι ένα αλλά δύο μοντέλα, με το Pixel 4 XL να είναι φυσικά αυτό με τη μεγαλύτερη οθόνη και τη μεγαλύτερη αυτονομία. Πάντως και τα δύο μοντέλα στηρίζονται στο Snapdragon 855 chipset της Qualcomm, με 6GB μνήμη και 128GB αποθηκευτικού χώρου. Στην οθόνη, και στις δύο περιπτώσεις μιλάμε για τεχνολογία OLED αλλά και ρυθμό ανανέωσης 90Hz ο οποίος μειώνεται στα 60Hz για εξοικονόμηση ενέργειας. Το «μικρό» μοντέλο έρχεται με οθόνη 5,7 ιντσών ανάλυσης FullHD+ ενώ το XL ανεβαίνει στις 6,3 ίντσες με ανάλυση QHD+.\nΗ εμπρόσθια κάμερα είναι ευρυγώνια στα 8MP ενώ υπάρχει και ένας αισθητήρας βάθους 3D προκειμένου να χρησιμοποιείται όχι μόνο σε λήψεις πορτραίτα αλλά και για το ξεκλείδωμα της συσκευής με αναγνώριση προσώπου. Στο πίσω μέρος περιέργως βρίσκουμε «μόνο» δύο κάμερες, η μία 12MP Dual Pixel Autofocus αλλά και μια δεύτερη στα 16MP με οπτικό σταθεροποιητή αλλά και 2x zoom.\nΕννοείται ότι η ποιότητα των λήψεων είναι εξαιρετική, ειδικά το βράδυ όπου η σειρά Pixel έχει δείξει κορυφαίες επιδόσεις, και με το Pixel 4 να μην αποτελεί εξαίρεση. Φυσικά και οι δύο συσκευές τρέχουν το Android 10 και αναμένονται στην Ευρωπαική αγορά στις 28 Οκτωβρίου με τιμή από €749 για το Pixel 4 των 64GB αλλά και 899 για το Pixel 4 XL των 64GB.


Υπεγράφη η σύμβαση για τον Γ` Προβλήτα\nΈνα ιδιαίτερα σημαντικό έργο για τον λιμένα Βόλου και την ανάπτυξη των υποδομών του λιμένος, η διαμόρφωση του Γ` προβλήτα, μπαίνει σε φάση υλοποίησης, καθώς την Τετάρτη 30 Μαρτίου 2022 υπεγράφη η σύμβαση εκπόνησης μελέτης, μεταξύ του Διευθύνοντος Συμβούλου της ΟΛΒ Α.Ε. Σωκράτη Αναγνώστου και του Διευθύνοντος Συμβούλου της αναδόχου εταιρείας `ΡΟΓΚΑΝ ΚΑΙ ΣΥΝΕΡΓΑΤΕΣ Α.Ε.-Δ.Τ. ΡΟΓΚΑΝ ΚΑΙ ΣΥΝΕΡΓΑΤΕΣ ΑΕ-ΓΕΩΡΓΙΟΣ ΔΙΔΑΣΚΑΛΟΥ & ΣΙΑ ΕΕ δτ ΓΕΩΤΕΡ-ΔΙΔΑΣΚΑΛΟΥ ΕΕ-ΕΛΛΗΝΙΚΗ ΤΕΧΝΙΚΗ ΕΤΑΙΡΕΙΑ ΜΕΛΕΤΩΝ ΕΛ.ΤΕ.ΜΕ. ΕΠΕ κ. Αντώνη Μπουτάτη.\nΗ μελέτη χρηματοδοτήθηκε με 350.000 ευρώ από το Υπουργείο Ναυτιλίας και Νησιωτικής Πολιτικής και το αντικείμενο της σύμβασης αφορά στην εκπόνηση μελέτης λιμενικού έργου επέκτασης κρηπιδώματος Προβλήτα Νο-3, μελέτης επιστρώσεων-επιχώσεων χερσαίας ζώνης (Κατηγορία 11), μελέτης περιβαλλοντικών επιπτώσεων, στατικές μελέτες δαπέδων και ακτομηχανική διερεύνηση.\nΗ επέκταση του προβλήτα Νο3 προβλέπεται να υλοποιηθεί σύμφωνα με το σχεδιασμό που έχει εγκριθεί από το Γενικό Προγραμματικό Σχέδιο. Πιο συγκεκριμένα, το συνολικό μήκος του κρηπιδώματος που απομένει για την ολοκλήρωση της ανατολικής πλευράς και της κεφαλής του προβλήτα ανέρχεται σε 450 m, με ωφέλιμο βάθος εξυπηρέτησης τα -13 m.\nΗ συνολική έκταση του προβλήτα, όταν θα ολοκληρωθεί το έργο, θα ανέρχεται σε περίπου 200 στρέμματα, ενώ έχουν διαμορφωθεί υπαίθριοι αποθηκευτικοί χώροι 45.000 τ.μ.\nΣύμφωνα με τον σχεδιασμό που έχει εγκριθεί από το Γενικό Προγραμματικό Σχέδιο (MasterPlan) Λιμένα Βόλου (ΦΕΚ 419 Τ.Α.Α.Π.Θ./26-11-2013), ο προβλήτας Νο 3 μπορεί να χρησιμοποιηθεί για διακίνηση σκραπ, εμπορευματοκιβωτίων, ελεύθερη ζώνη, car terminal.\nΟ Πρόεδρος του ΟΛΒ Κωνσταντίνος Τζήμος, έκανε λόγο για ένα σημαντικό έργο, αναβάθμισης των υποδομών του λιμένος Βόλου που θα ενισχύσει τα συγκριτικά πλεονεκτήματα του λιμένος.\nΟ Διευθύνων σύμβουλος του ΟΛΒ Σωκράτης Αναγνώστου, επεσήμανε ότι με το έργο αυτό, ολοκληρώνεται όλο το λιμάνι από πλευράς προβλητών και πλέον ο ΟΛΒ θα «τρέξει» για να αναζητήσει χρηματοδότηση. Όπως δήλωσε «εκτός από τη μεταφορά του σκραπ, που επιβάλλεται από την Μελέτη Περιβαλλοντικών Επιπτώσεων και θα πραγματοποιηθεί στο υπάρχον τμήμα της προβλήτας, μπορούν να αναπτυχθούν κι άλλες δραστηριότητες. Σε συνδυασμό με τα έργα σιδηροδρομικής σύνδεσης από τον επιβατικό σταθμό μέχρι την είσοδο του λιμανιού, τα οποία έχει διεκδικήσει ο ΟΛΒ κι έχει δεσμευτεί ο ΟΣΕ να προχωρήσει, θα ωφεληθεί και θα αυξηθεί σημαντικά, η διακίνηση εμπορευματοκιβωτίων. Παράλληλα, η τρίτη προβλήτα, είναι ιδανικός χώρος για τη δημιουργία car terminal, εκφόρτωση αυτοκινήτων από πλοία (αυτοκινητάδικα), που θα έρχονται από Ασία ή Ευρώπη και θα προορίζονται είτε για Ελλάδα και Βαλκανικές χώρες ή για μεταφόρτωση με προορισμό τον Εύξεινο Πόντο. Πρόκειται για μια προσοδοφόρα δραστηριότητα με σχεδόν μηδενικό περιβαλλοντικό αποτύπωμα».\nΑπό την πλευρά του ο κ. Αντώνης Μπουτάτης Διευθύνων Σύμβουλος της αναδόχου εταιρείας, δεσμεύτηκε ότι θα καταβληθούν προσπάθειες, έτσι ώστε να παραδοθούν οι μελέτες σε έξι με επτά μήνες, έτσι ώστε να προχωρήσει το έργο, ενσωματώνοντας, ότι πιο σύγχρονο υπάρχει στη λιμενική τεχνολογία.


Συγκεκριμένα ψεκάζονται τα στάσιμα νερά, σχάρες όμβριων νερών, ανοικτά κανάλια ομβρίων και οι περιοχές των Αλυκών.\nΛόγω της φετινής πολυομβρίας και της αυξανόμενης ροής των χειμάρρων (Καμάρων, Παλιού Σκοπευτηρίου, Τεκκέ) οι οποίοι μεταφέρουν οργανικές ουσίες στις λίμνες, δημιουργήθηκαν ιδανικές συνθήκες εντός των αλόφυτων και των καλαμιώνων για την εκκόλαψη των κουνουπιών.\nΣτην προστατευόμενη περιοχή των Αλυκών χρησιμοποιείται μόνο βιολογικό σκεύασμα, εγκεκριμένο από το Τμήμα Περιβάλλοντος του Κράτους.\nΣτα πλαίσια αυτά ζητούμε και τη βοήθεια των συνδημοτών μας ώστε να αδειάζονται οποιαδήποτε βαρέλια, δοχεία, παλιά ελαστικά, παλιά ντεπόζιτα που βρίσκονται στις οικίες/ υποστατικά τους και περιέχουν νερό. Επίσης, στάσιμα νερά σε υπόγεια οικιών/ πολυκατοικιών/ κολυμβητικών δεξαμενών εκτός λειτουργίας, μπορούν να εκκολάψουν χιλιάδες κουνούπια, τα οποία να επηρεάσουν όλη την περιοχή. Τα νερά αυτά πρέπει να αντλούνται από τους ιδιοκτήτες/ διαχειριστές.\nΓια οποιεσδήποτε πληροφορίες το κοινό μπορεί να αποτείνεται στα τηλέφωνα της Υγειονομικής Υπηρεσίας του Δήμου Λάρνακας: 24816583/559/562.\nΛΑΡΝΑΚΑ, 14 Φεβρουαρίου 2022


Η... αμόλυντη Μπεϊτάρ στα χέρια Αράβων\nΑναρτήθηκε από Wilson Wilson Σεπτεμβρίου 23, 2020\nΟ ιδιοκτήτης της ομάδας, η οποία δεν αποδέχεται τους Άραβες, μιλάει με επενδυτές από τα Εμιράτα και οι φανατικοί του συλλόγου ζουν ήδη τον εφιάλτη τους\nΌταν το καλοκαίρι του 2019 η Μπεϊτάρ της Ιερουσαλήμ απέκτησε τον Αλί Μοχάμεντ η οργάνωση φανατικών οπαδών της ομάδας γνωστή ως "La Familia" αντέδρασε με οργή. Η Μπεϊτάρ είναι η ομάδα των εθνικιστών του Ισραήλ και θεωρείται αδιανόητο να αποκτήσει Άραβα ποδοσφαιριστή. Ο Αλί Μοχάμεντ βέβαια ήταν από τον Νίγηρα και Χριστιανός στο θρήσκευμα όμως το όνομα του "προκαλούσε" το εθνικιστικό-ρατσιστικό αίσθημα των φανατικών του κλαμπ. Η La Familia απαίτησε από τη διοίκηση να του... αλλάξει το όνομα και να μην τυπωθεί το Αλί Μοχάμεντ σε φανέλα της ομάδας. "Δεν μπορεί ένας Μοχάμεντ να παίζει με την φανέλα της ομάδας μας", ανέφερε σε ανακοίνωση.\nΗ διοίκηση αρνήθηκε και τον Νοέμβριο του 2019, σε μια ανοιχτή προπόνηση της ομάδας μέλη της La Familia φώναξαν ρατσιστικά συνθήματα κατά του ποδοσφαιριστή. Ο ιδιοκτήτης, Μοσέ Χογκέγκ προστάτευσε τον Αλί Μοχάμεντ και ανακοίνωσε πως θα κινηθεί νομικά απέναντι σε όποιον δεν τον σέβεται. Ευτυχώς για τον 24χρονο μέσο οι ποδοσφαιρικές του ικανότητες "έπεισαν" τους οπαδούς της Μπεϊτάρ ότι αξίζει μια θέση στην ομάδα και έτσι τα προβλήματα έχουν εκλείψει. Ο Αλί Μοχάμεντ παραμένει στον σύλλογο.\n«Άραβας όταν θα είναι δυνατό να συμβεί»\nH Μπεϊτάρ παραμένει η μοναδική ομάδα στο Ισραήλ που διατηρεί την πολιτική να μην έχει στο ρόστερ της Άραβες παίκτες. "Θα καλωσορίζαμε έναν Άραβα ποδοσφαιριστή όταν όμως οι συνθήκες το καταστήσουν δυνατό να συμβεί" αναφέρουν οι άνθρωποι του κλαμπ. Στην εξέδρα της υπάρχουν πανό που γράφουν "Μπεϊτάρ για πάντα αμόλυντη" και μέχρι πρόσφατα (το φαινόμενο σταμάτησε λόγω τιμωριών) η La Familia τραγουδούσε "Θάνατος στους Άραβες".\nΤο οξύμωρο με τους φανατικούς οπαδούς της Μπεϊτάρ είναι πως αποδέχονται τους μουσουλμάνους και το πρόβλημα είναι κυρίως με την εθνικότητα και το χρώμα. Τη σεζόν 1989-90 ο Τατζίκος, Γκοράμ Αγιόγεφ έγινε ο πρώτος μουσουλμάνος που αγωνίστηκε στο κλαμπ. Οι οπαδοί επέλεξαν να αγνοήσουν το θρήσκευμα του. Κάτι παρόμοιο συνέβη και με τον Αλβανό, Βίκτορ Πάκο που από το 1999 έως το 2002 ήταν το αστέρι της ομάδας.\nΤο 2005 όμως ο Νιγηριανός, Ενταλά Ιμπραχίμ δέχθηκε επίθεση από οπαδούς της Μπεϊτάρ και έφυγε μέσα σε μικρό χρονικό διάστημα. Το 2013 ο σύλλογος απέκτησε δύο παίκτες από την Τσετσενία. Η La Familia οργάνωσε πορεία διαμαρτυρίας ζητώντας να μην ολοκληρωθούν οι μεταγραφές και στις 8 Φεβρουαρίου 2013 δύο μέλη της έβαλαν φωτιά στα γραφεία του συλλόγου. Όταν στις 3 Μαρτίου ο ένας από τους Τσετσένους ποδοσφαριστές, ο Ζαούρ Σαντάγεφ άνοιξε το σκορ σε ματς πρωταθλήματος πολλοί από τους οπαδούς της Μπεϊτάρ έφυγαν από το γήπεδο. Φανατικός οπαδός του συλλόγου δηλώνει και ο πρωθυπουργός του Ισραήλ, Μπέντζαμιν Νετανιάχου, αν και τονίζει πως οι ρατσιστικές επιθέσεις και τα συνθήματα είναι "ντροπή" για την ομάδα.\nΣε αγωνιστικό επίπεδο η Μπεϊτάρ έχει να κατακτήσει τίτλο από τη σεζόν 2008-09 όταν και πήρε το Κύπελλο Ισραήλ. Το τελευταίο της πρωτάθλημα το κατέκτησε το 2008. Την περασμένη σεζόν τερμάτισε τρίτη, 15 βαθμούς μακριά από την κορυφή και το 2018-19 ήταν 11η με αποτέλεσμα να αγωνιστεί στα πλέι οφ υποβιβασμού όπου και κατάφερε να σωθεί. Με τα τωρινά οικονομικά δεδομένα το κλαμπ είναι αδύνατο να κάνει πρωταθλητισμό. Ο ιδιοκτήτης της, Μοσέ Χογκέγκ, κάνει τεράστιες προσπάθειες αλλά είναι αδύνατο να κάνει την ομάδα τόσο ανταγωνιστική όσο τη θέλουν οι οπαδοί της.\nΚάπου εδώ εμφανίζεται το δίλημμα που αποτελεί εφιάλτη για κάθε εθνικιστή οπαδό της Μπεϊτάρ. Ο Χογκέγκ αποκάλυψε ότι επενδυτές από τα Ηνωμένα Αραβικά Εμιράτα έχουν εκφράσει έντονο ενδιαφέρον για να επενδύσουν στο κλαμπ. Μπορεί ο σύλλογος που δεν αποδέχεται τους Άραβες να αποδεχθεί τα αραβικά κεφάλαια;\nΟ Χογκέγκ πιστεύει ότι μπορεί να γίνει και θυμίζει την υπόθεση του Αλί Μοχάμεντ (φωτό). "Κάποια στιγμή είδα στο γήπεδο ένα μικρό αγόρι να φορά φανέλα της Μπεϊτάρ με το όνομα του Μοχάμεντ στην πλάτη. «Ήταν κάτι καταπληκτικό για εμένα. Μίλησα με τον πατέρα του και μου είπε γελώντας: "Κοίτα το παιδί δεν ξέρει από αυτά τα πράγματα. Απλά αγαπά του ποδόσφαιρο και του αρέσει ο Αλί Μοχάμεντ γιατί είναι πολύ καλός παίκτης".\nΉταν μια όμορφη στιγμή για εμένα. Μια στιγμή νίκης» τονίζει ο Χογκέγκ.\n«Να γίνει η ομάδα σύμβολο ειρήνης»\nΕνώ ετοιμάζεται να ταξιδέψει στα Εμιράτα για να μιλήσει με τους υποψήφιους επενδυτές ο ιδιοκτήτης της Μπεϊτάρ τονίζει ότι δεν τον απασχολούν οι αντιδράσεις. "Μιλάμε για μια μοναδική ευκαιρία να κάνουμε την Μπεϊτάρ ένα κυρίαρχο και ισχυρό κλαμπ στο Ισραήλ και σε όλο τον κόσμο. Πέραν από το ποδόσφαιρο μπορεί να γίνει ένα πραγματικό σύμβολο αυτού του αέρα ειρήνης και συμφιλίωσης που φυσά αυτή τη στιγμή στη Μέση Ανατολή. Να γίνει παράδειγμα αυτού που λέμε πως πρέπει να αγαπάς τον γείτονα σου όπως αγαπάς τον εαυτό σου».\nΟ Χογκέγκ δεν έχει αποκαλύψει την ταυτότητα τον επενδυτών αλλά λέει πως ήθελαν συγκεκριμένα την Μπεϊτάρ. «Η Ιερουσαλήμ είναι η ιερή γη, η πρωτεύουσα. Είναι το πιο ιερό μέρος στον κόσμο όχι μόνο για τους Ισραηλινούς αλλά και τους Μουσουλμάνους και τους Χριστιανούς. Οι επενδυτές ξέρουν για τον αγώνα μας κατά του ρατσισμού και θέλουν να συμμετέχουν σε αυτό».\n«Τα χρήματα τυφλώνουν»\nΗ La Familia όμως αντιδρά ήδη. Σε ανακοίνωση της αναφέρει ότι δεν θα ανεχτεί μια τέτοια επένδυση. «Τα χρήματα θα τυφλώσουν τους έξυπνους ανθρώπους και θα διαστρεβλώσουν τα λόγια των σοφών. Θέλουμε να θυμίσουμε σε όλους ότι η Ιερουσαλήμ είναι η ιερή πόλη των Εβραίων και είμαστε η μοναδική ομάδα στον κόσμο που έχουμε το ιερό σύμβολο του έθνους μας στην φανέλα μας» αναφέρει η ανακοίνωση.\nΟ ιδιοκτήτης της ομάδας πάντως τονίζει ότι θα προχωρήσει: «Για να νιώσεις πραγματικά ότι υπάρχει ειρήνη ανάμεσα στις δύο χώρες πρέπει οι λαοί να επικοινωνήσουν και να συνεργαστούν. Το ποδόσφαιρο είναι ο κόσμος και όταν έχεις μια συνεργασία μεταξύ εθνών, μεταξύ ενός Ισραηλινού που λέγεται Μοσέ και ενός ανθρώπου από τα Εμιράτα που πανηγυρίζουν για την ίδια ομάδα χτίζεις μια κοινότητα. Δουλεύουμε, βάζουμε χρήματα και το μόνο που θέλουμε είναι να βλέπουμε τον κόσμο χαρούμενο. Οικογένειες να διασκεδάζουν μαζί. Όταν πετυχαίνουμε ένα γκολ είναι σαν να το πετυχαίνουν όλοι μαζί» αναφέρει ο Χογκέγκ (φωτό).\nΟ χρόνος θα δείξει αν το εγχείρημα του θα υλοποιηθεί και ποιες αντιδράσεις θα συναντήσει.


Ρέγκλινγκ: Θα συμμετάσχει στο ελληνικό πρόγραμμα το ΔΝΤ – Arouraios.gr – Ειδήσεις\n«Φυσικά», είπε, είναι κατανοητό ότι ο ESM θα εξελιχθεί σε έναν θεσμό που θα μοιάζει περισσότερο από ότι τώρα με το ΔΝΤ. «Αυτό θα απαιτούσε τουλάχιστον την αλλαγή της Συνθήκης για τον ESM – αν όχι την αλλαγή της Συνθήκης της ΕΕ – και επομένως μία συναίνεση των χωρών – μελών μας», πρόσθεσε.\nΟ επικεφαλής του ESM σημείωσε ότι τα βήματα που πρέπει να γίνουν ακόμη για την ολοκλήρωση της Οικονομικής και Νομισματικής Ένωσης είναι περιορισμένα σε σχέση με την πρόοδο που έχει ήδη επιτευχθεί. Όπως είπε, η νομισματική ένωση δεν απαιτεί μία πλήρη δημοσιονομική ένωση για να λειτουργεί ομαλά ούτε μία πλήρη πολιτική ένωση, αλλά «θα ήταν χρήσιμα κάποια πρόσθετα μέτρα». Ένα από αυτά, τόνισε, είναι η ολοκλήρωση της τραπεζικής ένωσης, με ένα κοινό δίχτυ ασφαλείας για τον Ενιαίο Μηχανισμό Εξυγίανσης των τραπεζών και μία μορφή ασφάλισης των καταθέσεων σε ευρωπαϊκό επίπεδο.\nΓια να υπάρξει, όμως, ευρωπαϊκή ασφάλιση των καταθέσεων, θα πρέπει να αντιμετωπισθούν τα παλαιά προβλήματα των τραπεζών και αυτό θα χρειασθεί κάποιο χρόνο, πρόσθεσε. «Τα πλεονεκτήματα, ωστόσο (από την ευρωπαϊκή εγγύηση των καταθέσεων) θα ήταν σημαντικά… Όταν οι αγορές επιτεθούν σε μία χώρα – μέλος της ΟΝΕ, ο κόσμος θα ήταν καθησυχασμένος ότι δεν είναι μόνο η δική του κυβέρνηση που στηρίζει τα χρήματά του, αλλά ολόκληρη η Ευρωζώνη. Ο λόγος μίας μαζικής ανάληψης καταθέσεων θα εξαφανιζόταν».